Kirjoittaja Iihanna » 5.2.2021 05:05:03\nAika tasan puoli vuotta sitten kirjoitin ensimmäisen tekstin tänne.\nNyt siis 6kk pelaamatta, pitkä mutta lyhyt aika.\nPitkä sillä, että täyskäännös on tuonut paljon muutosta elämääni.\nYmmärrän myös tilanteen kääntyvän heti toiseen suuntaan, jos kerrankaan kokeilen peliä.\nEilen sähköpostista selasin roskapostia ja avasin yhden pelimainoksen. Onhan ne houkuttelevia, kun niihin syventyy. Sitä ei voi kieltää\nToisinaan tekee mieli kokeilla yhtä lempipeliä ilmaiseksi, sekin hyvin huono idea...\nJoten jatketaan pelittömänä, kaikki 🤗\nAikaista huomenta ja mukavaa viikonloppua!\nKirjoittaja Chicha » 5.2.2021 08:17:40\nOnnittelut puolen vuoden pelaamattomuudesta! Kuukauden perässä tulen sinua, mutta toivottavasti ero pysyy jatkossakin samana, eli ollaan molemmat pelaamatta Välillä sitä tosiaan aina huolestuu, että miten nopeasti sitä pystyykään tuhoamaan kaiken ja palaamaan alkupisteeseen. Hereillä ja tietoinen asiasta tietysti pitääkin olla, mutta pitää myös olla iloinen ja ylpeä omista saavutuksistaan, joten nyt voit taputella itseäsi kunnolla olkapäille\nKirjoittaja Iihanna » 5.2.2021 10:37:50\nKyllä ero pysyy samana, pelaamatta mennään kumpikin 😁\nIstun itseasiassa tällä hetkellä samassa paikassa, kuin puoli vuotta sitten kirjoittaessa. Ero olossa on kuin yöllä ja päivällä.\nTsemppiä kaikille ja koskaan ei ole liian myöhäistä lopettaa. Sillä on merkitystä, vaikkei siltä tällä hetkellä tuntuisikaan.\nPikkuhiljaa asiat ja ajatus korjaantuu pelien osalta,kun lopettaa ne täysin.\nKirjoittaja Iihanna » 12.2.2021 08:24:02\n191 päivää pelaamatta.\nKertoja joissa tuntui epätoivoiselta pelatessa.\nMeillä oli vieraita ja pelasin koko yön, kun muut nukkui, hävisin monta tuhatta euroa. Seuraavana päivänä ahdisti niin paljon etten ollut kovin seurallinen.\nKatsottiin sitten elokuvaa illalla ja pelasin senkin ajan.\nEnnen iltavuoroon lähtöä pelasin ja voitin ~10 000€. Hetken ajattelin että maksan pienimmät lainat ja kaikki oli tosi hyvin. Nämä rahat oli pelattu jo ennenkuin pääsin töihin asti.\nPelasin lapsen säästö/käyttötililtä rahaa (maksoin korkoineen takaisin) Enää minulla ei ole pääsyä sinne.\nMyin miehen kanssa kerättyjä arvoesineitä ja pelasin salaa ne rahat, useita tuhansia euroja. Sinä päivänä ajattelin että aion kuolla.\nKallis puhelimeni meni rikki ja sain vakuutuksesta rahaa, pelasin ja käytin rikkinäistä puhelinta. Miehelle sanoin että laitoin rahat säästöön myöhempää varten,kun mietin minkä puhelimen ostan/missä korjautan vanhan.\nOlin bussimatkalla rakkaiden ihmisten kanssa, pelasin matkat.\nTässä muutama mitä tulee nopeasti mieleen.\nHyvää viikonloppua kaikille ja tsemppiä!\nKirjoittaja Iihanna » 22.2.2021 07:50:30\nPelaamaton päivä 201.\nPäivät kuluu tasapainotellen työn ja perheen välillä.\nLuin toisesta ketjusta, miten sitä rahaa ja ennenkaikkea aikaa on löytynyt ennen pelaamiselle\nKyllä sitä on ollut poissaoleva, nyt jälkeenpäin sen vasta tiedostaa.\nPelaamatta mennään ja tsemppiä muillekin!\nKirjoittaja Iihanna » 2.3.2021 18:20:49\nAlkaisi olla 7kk täynnä pelaamatonta aikaa.\nRaha on viime aikoina pyörinyt mielessä, on tullut niin paljon yllättäviä kuluja että harmittaa. Toimeen tullaan kuitenkin, vaikka tiukkaa tekee.\nPelitkin on käyneet mielessä, jos sieltä saisi enemmän..... Mutta järki onneksi sanoo, ettei se mene niin.\nEli pelaamatta mennään nyt ja jatkossa.\nKirjoittaja Iihanna » 4.3.2021 20:00:57\nAjatuksia pelihistoriasta, kyllähän se välillä ärsyttää lievästi sanottuna, kun on tuhlannut ja pelannut kaiken vuosien aikana, ja velkavuori kaupan päälle.\nNäiden vuosien olo suht hyväpalkkaisessa työssä tuntuu valuneen hukkaan ja valuu edelleen velkoja maksellessa.\nSe hävettää ja syö ihmistä sisältä kovin. Yritän olla ajattelematta asiaa mutta välillä se vyöryy mieleen ja tuntuu toivottomalta.\nAinakin silloin, kun miettii esim kouluun menoa, ei kyllä helpolla tässä tilanteessa vakituista paikkaa jätä,vaikka ilman tätä saataisi alankin vaihto kiinnostaa 🤔\nToisaalta mietin tätä kokonaisuutta, ehkä tämän piti tapahtua minulle, että ajatus mm. rahaan muuttuu.. Alan säästeliäämmäksi ja ymmärrän ihmisiäkin paremmin. Kaikki ei ole sitä miltä ulospäin näyttää.\nVäsyneitä ajatuksia tähän iltaan\nKirjoittaja Mävaan » 4.3.2021 21:05:00\nMä en edes halua ajatella mennyttä, tai kuinka paljon rahaa voisi olla jos ei olisi pelannut. Koska sen ajattelu on täysin turhaa eikä muuta nykytilannetta miksikään. Koska pitää etsiä positiivisiq asioita, saan nykyään hyvän mielen siitä kun maksan niitä velkoja ja on kiva nähdä kuinka velkasumma pienenee. Vaikka takapakkiakin tulee... teen itselle pieniä tavotteita ja suunnitelmia niiden hoitamiseen ja pienikin askel eteenpäin on iso voitto! Toisinsanoen kun menneelle ei mahda mitään, pitää keskittyä tulevaan ja toimia niin, että siitä tulee mahdollisimman hyvä!\nKirjoittaja Iihanna » 5.3.2021 18:02:40\nOlet oikeassa Mävaan 👍\nMenneen ajattelu on turhaa ja vaan tulevaisuuteen voi tällä hetkellä vaikuttaa.\nYritänkin aina etsiä positiivisia asioita, mutta välillä iskee epätoivo...\nKirjoittaja Iihanna » 12.3.2021 12:50:20\nPelaamaton päivä 219.\nPelihimo nostaa päätään ja paljonkin välillä. Hulluja ajatuksia tulee mieleen, pelaisin säästöt ja yrittäisin tuplata ne. Etsisin uuden kasinon ja ottaisin voitot ja lopettaisin🙄 Varmasti olisi tullut uusia paikkoja pelaamattomuuden aikana.\nJuu näin varmasti olen toiminut aiemminkin ja joutunut tähän suohon...\nEli pelittömänä mennään, ei edes ilmaispelejä. Alussa pelailin aikani kuluksi puhelimesta pelejä esimerkiksi candy crush ja muita viihdepelejä. Mutta nyt nekään ei houkuta enää yhtään.\nOlen nyt aikaani kuluttanut itseni kehitykseen ja itsestä huolta pitämiseen ja tuloksia on tullut yli puolen vuoden ajalta 👍\nJos olisin jatkanut pelaamista, en edes uskalla kuvitella missä kunnossa olisin fyysisesti/henkisesti.\nEi ole helppoa mutta päätetään kaikki lopettaa pelaaminen, siitä ei seuraa koskaan mitään hyvää!\nKirjoittaja Chicha » 12.3.2021 20:42:10\nHyvä lihanna, hieno meno sinulla päällä! Kyllähän noita kiusauksia itse kullekin tulee. Minulla ne koskee yleensä vedonlyöntiä ja useimmiten tulevat, kun odotan jotain peliä, minkä haluan katsoa. Oikein ikävöi miten kiva olisi selailla kasinolla kertoimia Tosin yksi päivä kävi mielessä Pelaamoissa paljon hakkaamani peli ja kuinka mukavaa olisi niitä scattereita metsästää. Onhan niitä tullut parilla sadalla tuhannella etsittyä, joten tuskinpa löytyisi vieläkään Kyllä se totaalipelaamattomuus on vaan ainoa fiksu päätös, joten eiköhän jatketa sillä\nKirjoittaja Iihanna » 20.3.2021 18:37:37\nPelaamaton päivä 227.\nPelit on toisinaan mielessä, kuten nytkin ennenkuin aloin kirjoittamaan tänne.\nJos en tiedostaisi sitä, että pelit vie mennessään siitä yhdestä kokeilusta, niin olisin taas pelannut. Onneksi se on kantapään kautta koettu, että ei kannata sitä yhtä kierrosta kokeilla.\nMuistelen tässä sitä hetkeä, kun ajoin illalla töistä kotiin ja halusin todella kuolla häviämisen takia. Nyt on vaikea jopa ymmärtää tuota tuskaa minkä tunsin silloin, miten häviön takia halusin päättää arvokkaan elämäni. Tavallaan vaikea ymmärtää, mutta toisaalta taas ei, vaikeita asioita selittää..\nTärkeintä on kuitenkin että muistan nuo hetket, ne estää minua pelaamasta tänään.\nTsemppiä kaikille! Peleistä on vaikea päästä eroon, vaatii sen päätöksen, sen yhden ajatuksen. Kävi mitä kävi, en pelaa enää koskaan.\nKirjoittaja Iihanna » 31.3.2021 18:06:58\nPelitöntä aikaa alkaa olla 8kk täynnä.\nTänään tuli mieleen, kun epätoivoisena kyselin useasti kasinolta häviämiäni rahoja takaisin.\nMuistan miten häviö musersi minut aina maanrakoon ja olo oli hirveä. Olen vielä kaikki tai ei mitään ihminen, joten pelasin viimeisetkin eurot ja lisäksi lainarahat sen siliän tien.\nHalusin saada rahani takaisin keinolla millä hyvänsä ja pyysin asiakaspalvelulta niitä, syyllä jos toisella.\nNyt jälkikäteen mietin, miten älytöntä tuo toiminta oli.\nEnää en häviä senttiäkään rahojani peleihin, sen olen päättänyt.\nVaikka totuuden nimissä pelihimo on toisinaan kova.\nKirjoittaja Iihanna » 1.4.2021 12:26:16\nPalautui mieleen Chichan ketjua lukiessa, miten ennenkun rahattomuus tuli ilmi kaikille. Keksin myös jonkun summan, mikä teoriassa minulla voisi olla, jos en olisi pelannut. Sitä kulissia pidin yllä miehelle ja kaikille muille. Että minulta löytyy se raha minkä keksin.\nOli se väsyttävää ja kaikinpuolin rasittavaa.\nJa tuli ilmi monenlaisessa tilanteessa. Siinä tuli oikein mestariksi valehtelussa ja kiertelyssä.\nOn ihanaa olla avoimesti rahaton ja iloita säästöön saaneista rahoista, vaikkei ne isoja summia olekaan.\nKirjoittaja Iihanna » 7.4.2021 20:08:20\nPelaamaton päivä 245.\nTuli himo pelata, tällä kertaa Veikkauksen hitaita pelejä.\nKävin jo katsomassa mikä on pelitilin tilanne, kaikki pelit edelleenkin estetty toistaiseksi.\nEn halua enää siihen kierteeseen.. Tämä ajatus tuli puhtaasti rahanhimoisena, jos voittaisi ison summan niin voisi ostaa hienon uuden auton jne... Hölmöjä ajatuksia, kun olen pelannut jo haluamani auton verran velkaa 😑\nVoimia kaikille taistella pelejä vastaan!


Fillarikesä: heinäkuuta 2013\nPainonhallintaa rahalla ja ilmaiseksi\nVasta heinäkuun loppu! Vielä yli kuukauden odotus ennen kuin saan alleni oikean maantiepyörän.\nTämän kesän maantieajot ovat hoituneet ihan ookoo Colnagon cyclocrossarilla. Se on kuitenkin hankkimieni kevennysosien jälkeenkin selvästi raskaampi kuin oikea maantiepyörä.\nColnago World Cup 2.0 painaa nykyvarusteillaan 9,9 kg. Syyskuussa kotiutuva Bianchi Oltre on tietämäni mukaan 6,9 kg. Kolmen kilon ero siis. Ei tosin ihan ilmaista, sillä Oltre on huomattavasti kalliimpi.\nPäätin pari viikkoa sitten, että kevennän toiset kolme kiloa kuskista. Se on nyt saavutettu, ja tavoitteena on pudottaa vielä kaksi kiloa. Tämähän ei maksa mitään, vaatii vain itsekuria.\nMitä hyötyä painon pudotuksesta on tien päällä? Verrataan käyttäen Bikecalculatoria.\nKuski 1 on oma painoni uuden pyörän hankintahetkellä eli 87 kg + Colnago 10 kg.\nKuski 2 on oma tavoitepainoni uuden pyörän saantihetkellä eli 82 kg + Bianchi 7 kg.\n(näihin pitäisi tietysti lisätä kengät, vaatteet, juomapullot ym, mutta yksinkertaistan vähän)\nPainava Kuski 1 polkee 40 km tasaista tietä 260 watin teholla. Hän etenee 37,1 km/h ja käyttää aikaa 64 min 44 sek.\nMyös kevyempi Kuski 2 polkee 40 km tasaista tietä 260 watin teholla. Hän etenee samalla teholla 37,4 km/h ja käyttää aikaa 64 min 14 sek. Ero on varsin pieni, puoli minuuttia.\nMäessä iso ero\nYlämäessä kevennyksen hyödyt korostuvat. Oletetaan kilometrin pituinen ylämäki, jonka jyrkkyys on 10 % (kilometrin matkalla sadan metrin nousu).\nPainava Kuski 1 polkee 1 km ylämäkeä 500 watin teholla. Hänen vauhtinsa on 16,3 km/h ja mäkeen käytetty aika 3 min 46 sek.\nKevyempi Kuski 2 pitää samalla teholla yllä 17,5 km/h nopeutta ja käyttää mäkeen aikaa 3 min 25 sek. Tällä alkaa jo olla merkitystä – varsinkin kun ero kertautuu joka nyppylässä.\nJos kevyempi Kuski 2 haluaa pysyä painavamman Kuski 1:n tahdissa tässä mäessä, riittää hänelle 461 watin teho. Kuulostaa melkoiselta säästöltä, kun ajetaan suorituskyvyn ylärajoilla!\nMitä sanotte laskelmasta, pitääkö kutinsa? Entä mitä mieltä raati on: tuntuuko ero käytännössä?\nLähettänyt Esko Lius klo 11.56 2 kommenttia: Linkit tähän tekstiin\nRata ratkaisee eli SM-kisat Velodromilla\nHuomiseksi on tiedossa upea päivä ratapyöräilyn SM-kisojen seuraamiseen Helsingin Velodromilla.\nPääsymaksua ei peritä ja urheilijoiden suorituksia on oivallisen helppoa seurata. Aamuyhdeksästä alkaen on ohjelmaa koko päivän.\nEnsin ovat vuorossa 500 metrin aika-ajon finaalit, sitten joukkueajot ja nuorisoviesti 3x400m. Päivän päättää miesten 15 km linja-ajon finaali.\nOlimme tänään katselemassa hetken verran eräajoja, joista kuvia Google-albumissa.\nLähettänyt Esko Lius klo 19.56 Ei kommentteja: Linkit tähän tekstiin\nJunassa pitkin maanteitä\nViisitoista kaksisylinteristä konetta, männät painavat polkimia, pyörittävät kiertokankia, siirtävät ketjua kilometri kilometrin perään.\nTasainen tahti, parijono, suoria teitä peltojen halki, mutkaisia mäkiä metsien keskellä. Parin kilometrin veto ja kärkipari vaihtuu. Ei ihme, että maantiepyöräilijöiden letkaa kutsutaan junaksi – on siinä samanlainen menemisen rytmi.\nSatasen Kuntoajon reittiin tutustuminen oli kesäharrastusta parhaimmillaan. Ilta oli lämmin ja päivän ukkoskuurotkin ehtivät kuivua ennen lenkkiä.\nSatasen reitti on selkeä ja helppo hahmottaa. Heti alussa on Immersbyntiellä vauhdikkaita mutkapätkiä, jossa voi kolista. Pitkin matkaa on siellä täällä asfaltissa reikiä ja railoja, mutta ei mitään erityisiä ansoja.\nPitkin matkaa on mäkiä, joissa voi koittaa irtiottoa ja joissa jalkansa tilttiin ajanut joutuu taistelemaan pysyäkseen porukassa. Viimeinen irtioton paikka lienee Kuninkaanmäentien mäki, jossa oma pumppuni hakkasi tauluun lukeman 176 (maksimi 181).\nPornaisten Shellille saakka ajoimme yhdessä. Kun osa jätti kahvitauon väliin ja osa halusi jatkaa vähän rauhallisempaa tahtia loppuun, palasi pääjoukossa Sotunkiin kahdeksan ajajaa.\nSataseen meni 2 tuntia 56 minuuttia. Keskinopeus oli Villen mukaan 34,4 km/h. Eiköhän se kahden viikon kuluttua kuntoajossa mene jonkin verran tuota reippaammin.\nPrivileged postasi fillarifoorumille tämän kuvan, jonka hän otti hetki ennen starttia.\nLähettänyt Esko Lius klo 23.18 Ei kommentteja: Linkit tähän tekstiin\nSatasen kuntoajo ilmaiseksi\nTule mukaan huomenna perjantaina 26.7. ajamaan tutustumislenkki Satasen Kuntoajon reitillä. Lähtö Sotungin koulun parkkipaikalta klo 17.30. Paluu yhdeksän maissa.\nMatkavauhtina pidetään reilua kolmeakymppiä, varmaankin 31–34 km/h osallistujien toiveista riippuen. Pysähdytään kahvitauolle jossain, ehkä Pornaisten Shellillä. Luvassa on mukavaa menoa pienellä porukalla ja aurinkoista keliä. Tervetuloa mukaan, vaikka vain osaksi matkaa!\nTäältä voit ladata reittidatan Garminille sopivassa muodossa.\nEDIT: Samasta linkistä näet reitin myös karttapohjalla, joka ei jostain syystä näy alla olevassa kuvassa.\nLähettänyt Esko Lius klo 9.51 Ei kommentteja: Linkit tähän tekstiin\nEmma ja Marianne Tour de Franceen\nEmma Pooley, Marianne Vos ja kaksi muuta huippupyöräilijää ovat laatineet vetoomuksen Tour de Francen johtaja Christian Prudhommelle. He haluavat, että naiset otetaan mukaan Touriin omassa sarjassaan.\nReilussa viikossa vetoomuksen on allekirjoittanut jo 70 000 tukijaa, mikä on saanut Tourin järjestäjän eli Amaury Sport Organisationin ottamaan asian harkittavaksi.\nYhtenä Kv. naisten etappiajojen järjestäjänä toivon, että päästään samaan tilanteeseen kuin yleisurheilussa. Silläkin puolella oli aikanaan ennakkoluuloja, etteivät naiset pystyisi tai ettei heidän suorituksensa kiinnostaisi yleisöä.\nLiity allekirjoittajiin. Vetoomus löytyy tästä.\nKuvassa Sari Saarelainen voittaa etappiajojen korttelikisan ja varmistaa myös kokonaiskilpailun voiton viime toukokuussa.\nLähettänyt Esko Lius klo 12.03 Ei kommentteja: Linkit tähän tekstiin\nPyöräteitä on vähennettävä!\nPyöräteistä blogattuani (Helsinki rakentaa ansoja) jäin taas kerran manaamaan Suomen tieliikennelain pyöräteitä koskevaa käyttövelvoitetta.\nAjatukset alkoivat jalostua, kun lueskelin tänä aamuna Liikenne- ja viestintäministeriön kansainvälistä selvitystä Pyöräilyn liikennesäännöt muutamissa Euroopan maissa.\nSuomessa käytetään liikennemerkkejä "pyörätie", "yhdistetty kävely- ja pyörätie" sekä "erotettu kävely- ja pyörätie" (merkit 237, 240 ja 241). Wienin liikennemerkkisopimuksen perusteella ne velvoittavat käyttämään pyörätietä.\nTätä kansainvälistä velvoittavuutta on käytetty perusteena sille, että fillareita ei voi päästää ajoradalle, vaan käyttövelvollisuudesta on pidettävä kiinni.\nOk. Tehdään siis niin, että pidetään tästä kiinni edelleen. Siellä missä yllä mainittuja merkkejä on, velvoitetaan fillaristit pyörätielle tai sinne yhdistelmäväylälle.\nEhdotan, että suurimmalla osalla väylistä vaihdetaan liikennemerkki sellaiseksi, joka ei ole velvoittava vaan oikeuttava. Tästä on kokemuksia muista maista.\nNorjassa ei käytetä pyöreää, liikennemerkkisopimuksessa kuvattua velvoittavaa merkkiä, vaan neliskanttista, joka tarkoittaa pyöräilijöille (tai kävelijöille ja pyöräilijöille) tarkoitettua tietä. Tällä yksinkertaisella ratkaisulla pyörätiemerkki ei Norjassa ole velvoittava.\nSaksassa on käytössä samat velvoittavat merkit kuin Suomessa. Vuodesta 1997 lähtien siellä on ollut näiden lisäksi mahdollisuus tehdä vapaaehtoisia pyöräteitä, ja Lvm:n selvityksen mukaan "velvoittavat pyörätiet ovat enemmänkin poikkeus."\nTätä lisäkilpeä käytetään Saksassa mm. kävelytien yhteydessä, jolloin "kävelytiellä saa, mutta ei tarvitse ajaa pyörällä." Samantapainen ratkaisu on Hollannissa (liikennemerkki "fietspad").\nItävallassa on käytössä se malli, jota ehdotan myös Suomeen: pidetään pyöreät, velvoittavat merkit käytössä siellä, missä "pyörätie täyttää laatukriteerit ja ajoradalla pyöräily olisi erityisen vaarallista."\nNäiden lisäksi on käytössä neliskanttiset merkit. Kun turvallisuus ja liikenteen sujuvuus sallivat, voivat pyöräilijät ajaa ajoradalla, vaikka vieressä kulkisi pyörätie. Näin vähennetään myös ahtautta ja siten vaarallisia tilanteitä pyöräteillä.\nVuelta Vantaa: päiväkirjamerkintöjä vuodelta 2013\nVuelta Vantaan pitkää lenkkiä eli satasta ajoi noin 250 kuskia. Kärkikamppailu näytti olevan kahden tiimin kauppa:\nHenri Järvinen (Visilla)\nLasse Huovilainen (ACT)\nOlli Koski (Visilla)\nRiku Vaahtera (ACT)\nJohn Lawson (ACT)\nPetri Rinkinen (ACT)\nOma ajoni kulki helposti ja sujuvasti ensimmäisen kierroksen. Toisella kierroksella odotin, että Palojoentien mäessä pitää olla valmis polkaisemaan tosissaan. Himmasin ja annoin sykkeen laskea, jotta jo hiukan huvenneet voimani riittäisivät varmasti.\nYllättäen porukka kuitenkin aloitti kirimisen jo edellisessä loivassa mäessä, ja hädin tuskin ehdin saada pääjoukon kiinni isoon mäkeen tultaessa. Mäen vielä pysyin mukana, mutta sen jälkeen ei ollut voimaa pitää samaa tahtia.\nMeitä oli viitisentoista ajajaa, jotka yrittivät parin kilometrin ajan tavoittaa pääjoukon. Pääsimmekin muutaman kymmenen metrin päähän, mutta lopulta ei auttanut kuin ajaa omaa ajoa. Vauhti meinasi välillä hidastua aika lailla, mutta sain organisoitua joukon kärkeen hyrrän eli telaketjun, jolla tultiin lähes pääjoukon tahtiin maaliin.\n2.32.24 satasen mittaisella kuntoajolla on oikein passeli aika. Neljänkympin keskivauhtia ajaminen on kuitenkin minulle edelleen aika uutta ja harvinaista herkkua. (Linkki tuloslistaan)\nJos olisi parempi peruskunto, ei puolentoista tunnin jälkeen ehkä joutuisi niin limitille. Ei myöskään kannata mennä tekemään vetotöitä, jos alla on 9,9 kg painoinen krossari. Ja tärkein: jos olet limitillä, ole koko ajan valpas reagoimaan vauhdin muutoksiin.\nNuo kolme asiaa kuntoon, niin ensi vuonna pysyn kyllä pääjoukossa maaliin saakka.\nMatkan varrella oli useita kuvaajia. Lisään tähän postaukseen linkkejä nettigallerioihin, kunhan niitä alkaa ilmestyä verkkoon.\nPalojoentien mäki kuvattuna Kv. naisten etappiajoissa viime toukokuussa.\nIlse Holmin kuva-albumi\nTomi Ruokolan albumi\nVehmaan Nummen kuvat\nLähettänyt Esko Lius klo 17.58 Ei kommentteja: Linkit tähän tekstiin\nKaiken kunnon perusta\nLepo ja lihashuolto auttavat, kirjoitin muutama päivä sitten. Ja sen ne tekevät: auttavat. Se, mitä autetaan, on tietysti treenaamalla hankittu kunto. Peruskunto on nimensä mukaisesti kunnon perusta.\nHeikko peruskunto – tai ainakin hyvän peruskunnon puute – johtaa siihen, että Royal-ajo ja pari kovaa harjoitusta seuraavana viikonloppuna tuntuvat edelleen väsymyksenä, vaikka olen tällä viikolla ajanut vain yhden puolitoistatuntisen treenin ja yhden hyvin kevyen palauttavan.\nToivotaan kuitenkin, että Vuelta Vantaa sujuu tänään hyvissä merkeissä ja mietitään sitten sen perusteella jatko. Jos kunto kestää, on ensi torstaina suuntana Hämeenlinna ja Koh-i-noor-cup Ahveniston mäkisellä kilparadalla.\nSe, että olen ajanut ja levännyt oikeassa suhteessa kesällä, ei tietenkään korvaa talven ja kevään harjoittelun vähyyttä. Kun ensi kaudella on tarkoitus kisailla, on suurin muutos tapahduttava kevättalven ajankäytössä.\nArkiliikkujan näkökulmasta on täysin käsittämätön saavutus, että pyöräilijä jaksaa kisata kolmeviikkoisen ja yli 3000 km pitkän etappiajon rankkoine vuorietappeineen. Kypärännosto sekä Chris Froomelle että kaikille muillekin, jotka päättävät urakkansa illalla Champs-Élysées'llä!\nKuvan Vuelta Vantaan viimevuotisista lähtötunnelmista otti Katarina Nyholm.\nLähettänyt Esko Lius klo 9.13 Ei kommentteja: Linkit tähän tekstiin\nStadi rakentaa ansoja\nHelsingin pyöräteiden rakentamisessa on otettu monia edistysaskelia. Edelleen kuitenkin kompuroidaan pahemman kerran myös uusien väylien suunnittelussa.\nPyöräteillä on samat nopeusrajoitukset kuin viereisillä ajoradoilla. Ei varmaan tule pieneen mieleenkään liikennesuunnittelijoilla rakentaa nollanäkyvyyden risteyksiä muille ajoneuvoille kuin fillareille.\nNämä kuvat ovat Tapaninkyläntieltä. Eilen tuosta aidan takaa kääntyi kaksi vierekkäin ajavaa pientä tyttöä tulosuuntaani.\nEdes rauhallisesti ajaen ei jää aikaa reagoida yllätyksiin. Itse onneksi jo tiedän varoa näitä risteyksiä, mutta pitkällä pyörätiesuoralla vieraampi ei välttämättä edes huomaa, että oikealta saattaa joku pasauttaa samalle baanalle.\nTässä yksi syy siihen, miksi mieluummin valitsen ajoradalla pyöräilyn.\nLähettänyt Esko Lius klo 15.24 2 kommenttia: Linkit tähän tekstiin\nViime vuonna olin tohkeissani Royal-ajon jälkeen: ensimmäisen tunnin aikana olin ajanut yli 41 kilometriä! Huikea keskinopeus, vaikka se tulikin toisten selkien suojassa ja auton vedettyä pitkän matkaa koko porukkaa.\nNyt tämän vuoden Royalin alussa etenimme tunnin aikana 43,5 kilometriä. Vielä kahden tunnin kohdalla keskinopeus oli 40 km/h – ja siihenkin lukeutui mukaan hitaat alkukilometrit Lahden keskustassa.\nMiten tässä näin kävi? Olen kuitenkin harjoitellut vähemmän ja pienimuotoisemmin tavoittein kuin viime vuonna.\nYksi selkeä muutos on siinä, että lepo ja lihashuolto ovat astuneet mukaan kuvaan.\nOlen pötkötellyt enemmän. Kun jalat ovat tuntuneet väsyneiltä, en ole lähtenyt treenaamaan ollenkaan tai olen ajellut Annun kanssa pieniä höntsälenkkejä.\nOlen venytellyt säännöllisesti joka päivä. En paljoa, mutta aamuin illoin aitajuoksuasennossa etu- ja takareidet sekä pohkeet. Hampaat pestessä jalka nousee pöydälle: kaksiminuuttinen venytyksille siinäkin.\nKävin kesäkuussa ensimmäistä kertaa hierojalla, joka tuntui pääsevän käsiksi jalkojeni kipukohtiin. Tänään kävin hänen käsittelyssään toisen kerran, kun jalat olivat vielä jumissa viime sunnuntain HePo-lenkin päätteeksi tekemästäni 15 kilometrin irtiotosta.\nPiriformista, TFL-lihaksen päitä ja etusäärilihasten tiettyjä kohtia lukuun ottamatta yleistuntuma hieronnassa oli yllättävän hyvä, selvästi parempi kuin viime kuussa. Silloinen hieronta ja omat, entistä pidemmät venyttelyt ovat tainneet tehota.\nKeijo on asiantunteva hieroja, jota en kyllä osaa kuvata "helläkätiseksi". Ehkä hän on sitäkin tarvittaessa. Minun jaloilleni hän on antanut niin kovan käsittelyn kuin oma sisuni ja kivunsietoni on sallinut. Tälläkin kertaa tuntuu nyt kotiin palattuani siltä, että tiukka hieronta sulatti kipeät jumit pois.\nNyt vielä pienelle palauttavalle iltalenkille. Vaikkapa kolmevarttinen Malmin kentän ympäri.\nLähettänyt Esko Lius klo 19.28 Ei kommentteja: Linkit tähän tekstiin\nKivasti animoitu Tour-klippi\nTämä Tour de Francea esittelevä video on piirretty ihan viihdyttävällä tavalla. Sen tarjoamilla eväillä pääsee jyvälle myös muista etappiajoista.\nLähettänyt Esko Lius klo 20.33 Ei kommentteja: Linkit tähän tekstiin\nVielä ehdit Vuelta Vantaaseen\nPääkaupunkiseudun kuntoajokalenterissa on Vuelta Vantaa nyt toista vuotta. Se ajetaan 21.7.2013, ja sen ennakkoilmoittautuminen päättyy huomenna.\nPääsarja ajaa satasen, kuntosarja 52 km ja perhesarja 28 km. Kolistelija on ladannut klipin viimevuotisesta kisasta Youtubeen. Bongasin siitä myös itseni. Sen verran härskisti jumitan kameran edessä, ettei muita juurikaan näy kohdasta 4:55 alkaen :)\nVueltaan on suunta myös tänä vuonna. Tavoitteena on nytkin tulla maaliin pääjoukossa.\nLähettänyt Esko Lius klo 21.45 Ei kommentteja: Linkit tähän tekstiin\nHalpaa laihdutusta: Shimano WH-RX05\nColnago World Cup 2.0 on osoittautunut oivalliseksi fillariksi. Tänään oli vuorossa voimaharjoittelua Malminkartanon täyttömäellä. Kuusi kertaa 65 nousumetriä, kymmenprosenttista.\nTässä kuvassa on fillarin alkuperäiset kiekot ja renkaat. Soveltuvat hyvin maastoon, mutta painoa on ainakin BikeRadarin pyöräarvostelun mukaan 3,86 kg!\nJo ensimmäisellä maantielenkillä Rinnekodin mäessä oli helppo havaita, että kiekkojen paino on maantiellä ongelma. Jotain muuta piti keksiä alle. Toinen ongelma on, että levyjarrullisia maantiekiekkoja ei juuri markkinoilla ole.\nShimano julkaisi keväällä RX05-levarikiekot. Koska niitä oli saatavissa Bike-componentsilta eikä setin hintakaan ollut kuin 149 €, päätin tilata sellaiset. (Juuri nyt näköjään vain 129 €)\nTarkoitus oli, että voin vaihtaa alle lenkille lähtiessä cx- tai maantiekiekot tarpeen mukaan.\nEipä ollut minulla ymmärrystä, että näissä kahdessa kiekkosetissä on erilaiset navat, ja että se voi tuottaa hankaluuksia. Vaihtajan rajoittajaa voi joutua säätämään, niin ettei ketju putoa pinnojen puolelta. Samoin jarrulevy saattaa tulla aavistuksen eri kohtaan.\nMenin huolineni Velosportiin. Siellä asennettiin jarrulevyt ja tehtiin tarvittavat säädöt. Totesivat, että on hyvä tuuri, kun molemmat kiekot käyvät samoilla asetuksilla ihan heittämällä. Life is good!\nRX05:t ovat huomattavasti kevyemmät kuin Colnagon originaalikiekot. Michelin Pro3race-renkaiden ja sisureiden kanssa paino jää 2,6 kilogrammaan, joten yli 1,2 kg lähti. Ei mikään ihme, että Royal-pyöräilyssä oli helppo pysyä pääjoukon kyydissä.\nShimanolta saat siis krossariin pikkurahalla maantiekelpoiset vaihtokiekot. Hyvällä tuurilla ei edes tarvitse säätää mitään kiekkoja vaihdettaessa.\nLähettänyt Esko Lius klo 22.12 7 kommenttia: Linkit tähän tekstiin\nRoyal Lahti 2013: aurinkoa, sykettä ja ajonautintoa\nAurinko paistoi ja matka maittoi eilen Lahden Royal-pyöräilyssä.\nYli kolmesataa pyöräilijää starttasi pidemmälle eli 132 km matkalle. Menin mukaan vapaan vauhdin ryhmään, koska tiesin sen ottavan melkoisen spurtin heti paukusta. Näin saisin hyvää maksimikestävyystreeniä. Loppumatkan, ehkäpä puolivälistä, ajelisin sitten rennompaa lenkkivauhtia.\nTiukkaa menoa olikin tarjolla heti, kun vapaa vauhti alkoi. Viisitoista ensimmäistä kilometriä mentiin 45 km/h vauhtia eikä siitä paljoa pudotettu sen jälkeenkään.\nYllätyksekseni olin mukana pääjoukossa vielä kahden tunnin kohdalla, vaikka mittari näytti edelleen neljänkympin keskinopeutta.\nSen verran olin tutustunut reittiin etukäteen netissä, että tiesin 79 kilometrin kohdalla olevan pitkän ja raskaan mäen. Vähäinen treenini ja yli kymmenkiloinen pyöräni eivät olleet siihen hyvä yhdistelmä.\nHyvissä ajoin ennen mäkeä hain paikkani kärkiporukasta ja otin jonkin vetovuoronkin hyrrässä. Kun olin ylämäen alkaessa joukon etupäässä, ei haitannut, vaikka otin mäen varovaisesti ja putosin pikkuhiljaa porukan takaosaan. Jos olisin ollut jo valmiiksi hännillä, olisin tipahtanut porukasta kokonaan tai ainakin joutunut reuhtomaan ylös tosissani.\n94 kilometrin kohdalla alkoi jojoliike eli pääjoukossa pysyminen muuttui väkinäiseksi yrittämiseksi. Oli siis aika höllätä. Ei ollut järkeä yrittää pysytellä väkisin kärkijoukossa, kun olin jo harjoitukseni saanut. Enempi pakottaminen olisi vain haitaksi.\nLoppumatka meni rauhallisella vuorovedolla jyväskyläläisen Sepon kanssa. Täytyy sanoa, että kyllä kilometrit tuntuivat olennaisesti pidemmiltä, kun vauhti tippuu, kehossa kolottaa ja töitäkin pitää tehdä itse!\nKengätkin olivat niin tiukalla, että viimeisten kymmenien kilometrien aikana jalkaterät olivat turtana. Ei paljon auttanut, vaikka solkia löysäsi. Onneksi jo oli kokemusta, että tällaiset vaivat kuuluvat kuntoajoon ja hellittävät, kunhan maali koittaa.\nLoppuaika 3.36:10 (tuloslistassa 3.36:20) oli parikymmentä minuuttia parempi kuin olin ennakoinut. Tänä vuonna ajot ovat jääneet vähemmälle kuin aiempina vuosina, mutta yllättäen vauhti on parempi. Tähän treenin ja levon laatuun palaan vielä toisessa blogikirjoituksessa tarkemmin.\nIllalla oli mukava käydä Annun kanssa pienellä ja kevyellä lenkillä lähiympäristössä. Aamulla saatoin herätä ja ruveta kirjoittamaan blogia ilman mitään kolotusta tai kramppia, joten nestetankkauskin onnistui Royalissa kohdilleen.\nAjokuva: Suberpolkijat / Vehmaan Nummi\nLisäys: Löytyi Youtube-video, jossa välittyy kivasti Lahden tunnelma, vaikka siinä onkin seurattu vähän leppoisampaa 32-ryhmää.\nLähettänyt Esko Lius klo 8.40 Ei kommentteja: Linkit tähän tekstiin\nRengasmatka Tuusulanjärven ympäri\nKävimme toissapäivänä polkemassa Tuusulanjärven ympäri. Tuusulan rantatie on kiva kohde puolen päivän fillariretkelle. Emme kuitenkaan pysähtyneet Ainolassa tai Aleksis Kiven kuolinmökillä emmekä edes Halosenniemessä. Joku toinen kerta sitten.\nNyt lähdimme pyöräretkelle, jonka pituus ylitti Annun entiset ennätykset. Ajaminen oli siis pääroolissa. Hiukan paluumatkaa pidentäen saimme mittariin 61 kilometriä.\nTuusulanjärven kierto on siitä mukava reitti, että siellä on sekä nähtävyyksiä että kahvittelupaikkoja yllin kyllin. Me pysähdyimme menomatkalla Lottamuseon kahvilaan. Paluumatkalla söimme Vanhassa Unkassa.\nAnnu on tottunut vain stadin pyöräteihin. Tästä vinkkelistä Tuusulan-matkalla on selvästi enemmän ylämäkiä. Nekin kuitenkin menivät yllättävän helposti.\nHänelle syntyi oivallus, jonka itsekin aikanaan koin matkojen pidentyessä: kun valmistautuu hyvin, sujuvat entuudestaan ylimittaisiltakin tuntuvat matkat yllättävän helposti.\nAurinko paistaa huomenna, kun kello pirisee kuudelta. Se paistaa myös, kun starttaan auton seitsemältä kohti Lahtea ja Royal-pyöräilyä.\nToissa vuonna Royal oli 34 kilometriä lyhyempi ja ajoin sen silloin tosissani.\nOlen ollut kahden vaiheilla lähtisinkö vapaan vauhdin kärkiryhmän mukana vai jäisinkö ohjattuun 32 km/h keskinopeuden ryhmään. Taidan lähteä kärjen mukana ja pudota sitten, kun voimat ehtyvät. Tarvitsen nyt enemmänkin maksimikestävyys- kuin peruskestävyysharjoitusta.\nLähettänyt Esko Lius klo 20.54 Ei kommentteja: Linkit tähän tekstiin\nEnnen Bulevardin päässä tuoksui maltaalta\ntulen polkupyörällä kolera-altaalta\nNyt Bulevardin päässä on telakka\njossa rakennetaan suuria laivoja\n(Ultra Bra: Helsinki)\nEilisellä parisuhdepyöräilyllä ajeltiin pitkin Helsingin rantoja: Jätkäsaareen, siitä minibaanaa eli Telakkakadun omaleimaista pyörätietä Eiranrantaan ja pikkuhiljaa kohti Hertsikaa ja Viikinlahtea, josta Vantaanjoen vartta takaisin.\nTulipa taas niin vahvasti luonto esille kotikaupungissa. Lasketellessamme Linnunlaulusta Töölönlahden eteläpuolelta kohti Finlandiataloa ei sitä paljon puhuttua ydinkeskustaa näkynyt missään! Vasemmalla sekalaista puustoa, oikealla korkeaa rantakaislikkoa. Missä se stadi on?\nTänään on vuorossa pyöräretkiklassikko: Tuusulanjärven kierto. Matkalla on monta mukavaa pysähtymiskohdetta. Pidämme tauot varmaankin Lottamuseossa, Järvenpään Huilissa tai Vanhakyläntien kioskilla sekä Vanhassa Unkassa.\nReitin eteläpäässä Tuusulantie on tylsä pätkä, varsinkin ajaa sitä samaa edestakaisin. Jospa vaikka vähän muuttaisi reittiä, ja tulisi Lahelantien kautta?\nLähettänyt Esko Lius klo 9.36 Ei kommentteja:\nKiitos, kyllä kannatti kysellä!\nKiitos! Eilen mainostamani lenkki keräsi oivallisesti kuusi kuskia Vantaakoskelle. Ajoimme pidennetyn iltalenkin aika lailla eilen speksaamani mukaisesti.\nMenomatkalla oli myötätuulta, joten matka eteni kevyesti. Vedin letkaa Nurmijärvelle saakka, jossa piikkipaikan otti Ville.\nHeti Nurmijärven keskustan jälkeen piti kääntyä Kyläjoentielle. Ville ei kuullut käskyäni, vaan jatkoi suoraan, kun me muut kurvasimme oikealle. Hän oli pian lähes kilometrin päässä. Itse asiassa hän juuri katosi yllä olevan kuvan maisemasta ennen kuin hoksasimme, että hän vaan jatkaa ja jatkaa. Kun lopulta sain häneen yhteyden puhelimella, hän oli edennyt niin kauas vikasuuntaan, että tiemme erosivat siinä vaiheessa.\nSääksjärven uimaranta Kiljavalla on tunnelmallisempi taukopaikka kuin tavanomaiset huoltamot. Kahviossa kolme kaverusta pelasi roolilautapeliä, ja yksi oli pukeutunut varsin asianmukaisesti.\nJos ei ehdoin tahdoin halua treenata vastatuuleen ajamalla, kannattaa iltalenkeillä lähteä myötätuuleen. Usein tuuli tyyntyy illan mittaan, eikä vastatuulta enää olekaan.\nKäännyttyämme Rajamäeltä etelään kohti Nurmijärveä tuuli oli jo selvästi leppeämpi kuin menomatkalla. Olimme polkeneet vähän kaavailtua nopeammin myötätuuleen, ja nyt eteneminen oli odotettua helpompaa eli keskinopeus jäi luontevasti vähän koholle.\nKiljavalta oli vain 25 km Rusutjärvelle. Vähän pidimme kiirettä tuossa vaiheessa, ja näyttää yksi vitonen menneen yli 36 km/h, mikä on pk-lenkille aika reipasta.\nKannatti kuitenkin kiirehtiä. Ajoituksemme osui nappiin, niin että ehdimme mukavasti katsomaan kisaa. Bianchi-cupissa ajettiin viisi 10 kilometrin lenkkiä, joita seurasimme vähän useammastakin kohdasta. Kisa oli niin kovavauhtinen, etten nykykunnossa pysyisi mukana. Sen keskinopeus oli yli 42 km/h.\nViimeisessä kuvassa maaliintulo. Voittajaksi ajoi Niko Meriläinen.\nKolmen kuskin voimin polkaisimme Tuusulan kautta kotiin.\nKiitokset kaikille lenkistä! Olihan se ihan eri juttu kimpassa kuin yksikseen :)\nLähettänyt Esko Lius klo 23.08 3 kommenttia:\nPaikka takarenkaan tuntumassa vapaana\nHuomiseksi on luvattu kivaa keliä. Ajattelin käydä katsomassa Bianchi-cupin osakilpailua Rusutjärvellä.\nMatkan varrella voisi pyörähtää kahvilla Sääksjärvellä, ehkä vaikka uimassakin.\nJos rauhallinen, noin 26-29 km/h lenkki kiinnostaa, jätä kommentti. Olen Vantaankoskella noin puoli neljän aikaan. Rusutjärvellä ajattelin katsella kisaa, viritellä kameran ja kuvata ainakin Hynnänkorventiellä.\nEikä suinkaan tarvitse jäädä takarenkaan tuntumaan. Vuorovedolla homma sujuu mielekkäämmin.\nKaavailemani reitti kiemurtaa siis näin: Vantaankoski - Palojoki - Rusutjärvi - (Siippoontietä) Nurmijärvi - Kiljava - Rajamäki - Nurmijärvi - (Hynnäänkorventietä) Rusutjärvi - Tuusula... ja siitä miten sitten fiiliksen mukaan. Jos oikein olen laskeskellut, niin Vantaankoskelta kisareitille Rusutjärvelle Sääksjärven kahvilatauon kautta kestää 3-3,5 tuntia.\nMuutkin ideat ovat tervetulleita.\nNäytä Vkoski-Rusutjärvi-Kiljava-Rusutjärvi suuremmalla kartalla\nLähettänyt Esko Lius klo 23.03 2 kommenttia:\nRoyal Lahti 2013: aurinkoa, sykettä ja ajonautinto...


Eläinlääkäri.fi • katso viestiketjua - Koiranpennun sosiaalistamisesta.\nKirjoittaja mau mau » 27 Huhti 2009 16:32\nOlisi hienoa, jos eläinlääkäri tai joku muu asiaan todella perehtynyt vastaisi tähän kysymykseeni. Olen lukenut kahdenlaista tietoa koiranpennun sosiaalistamisesta. Toisten mielestä pentua ei saa sosiaalistaa toisiin ihmisiin eikä varsinkaan koiriin ennen kuin rokotukset ovat voimassa (tarkoittanee kai 16 + 2 viikkoa, eli vasta 18 viikon iässä). Pentua siis pyritään näin suojaamaan kaikilta tarttuvilta taudeilta. Toisten tietojen mukaan on kuitenkin pennulle edullista, että se saa ihmis- ja koirakontakteja jo pienestä pitäen, ennen rokotuksia. Kasvattajalta saamassani pentuoppaassa sanottiin, ettei ihmisten tai toisten koirien kohtaamista kannata jännittää rokottamattomankaan pennun kanssa, sillä emolta saadut vasta-aineet suojaavat pentua n. 12-viikkoiseksi asti, eli ensimmäisiin rokotuksiin saakka. Sen sijaan eräällä luotettavalla internet-sivulla sanottiin, että kun pennut nykyään rokotetaan jo 6-viikkoisina (rokotetaanko kaikki?) voi pennun sosiaalistamisen aloittaa 8-viikkoisena, eli ei ennen rokotuksia.\nOlen ihan pyörällä päästäni. Onko vaarallista antaa rokottamattoman pennun tutustua ihmisiin ja toisiin koiriin vaikka vain pikkuisen nuuhkimalla? Miten tehokkaita ovat emolta saadut vasta-aineet, voiko niiden tehoon luottaa? Olisin tosi kiitollinen, jos saisin tähän vastauksen.\nRe: Koiranpennun sosiaalistamisesta.\nKirjoittaja maria n » 13 Touko 2009 09:54\nmau mau kirjoitti: Toisten mielestä pentua ei saa sosiaalistaa toisiin ihmisiin eikä varsinkaan koiriin ennen kuin rokotukset ovat voimassa (tarkoittanee kai 16 + 2 viikkoa, eli vasta 18 viikon iässä). Pentua siis pyritään näin suojaamaan kaikilta tarttuvilta taudeilta. Toisten tietojen mukaan on kuitenkin pennulle edullista, että se saa ihmis- ja koirakontakteja jo pienestä pitäen, ennen rokotuksia.\nTavallaan molemmat väitteet pitävät paikkaansa, muta ne ajavat eri asiaa. Koiranpennun sosiaalistamisen kannalta on tietysti eduksi, että se tapaa muita koiria jo nuorena pentuna (eli jo ennen kuin rokotukset ovat voimassa). Jos taas halutaan varmistaa, ettei pentu saa tarttuvia tauteja, kannattaa odottaa kunnes rokotukset ovat voimassa. Tässä täytyy muistaa että tarttuvia tauteja (esim parvovirustartunnan) voi saada myös koira ulosteen välityksellä, eli koirakontakteja ei aina tarvita tarttuvan taudin leviämiseen. Tautitilanne on Suomessa aika hyvä (koska koiria rokotetaan), joten riski saada tarttuvan taudin on pieni. Paljon enemmän koiria joudutaan lopettamaan käytösongelmien takia, joten tämä puhuu nuorena sosiaalistamisen puolesta. Mutta, täytyy kuitenkin pitää mielessä, että esim prvovirustartuntoja esiintyy säännöllisesti ja kaikkia vastaan tulevilla koirilla ei varmaankaan ole rokotukset kunnossa. Omistajan pitää itse miettiä mitä hänen pennulleen olisi eduksi. Sosiaalistamiseen parhaat koirat ovat sellaiset tutut koirat, joista tietää että ne ovat terveitä ja että niillä on rokotukset voimassa. Pennun voi rokottaa jo 8 viikon ikäisenä (tällöin tehoste ainakin 12 viikon iässä ja mahdollisesti vielä 16 viikon iässä). Pentuja ei säännöllisesti rokoteta 6 viikon ikäisinä, joten siihen ei voi luottaa (kokemuksen mukaan pentuja ei yleensä ole rokotettu ennen luovuttamista).\nKirjoittaja mau mau » 13 Touko 2009 19:15


Sähkönsiirron palvelut - Leppäkosken Sähkö Oy\nSeuraamme sähköverkon toimintaa vuorokauden ympäri. Sähkön 24 h auki olevan vikapäivystyksen tavoitat numerosta 03 4503 333. Näet Leppäkosken Sähkön jakelualueen keskeytykset myös helposti vikapalvelukartalta.\nKeskeytysvahti on maksuton palvelu, joka ilmoittaa automaattisesti sähkökatkoista suoraan asiakkaan matkapuhelimeen tai sähköpostiin. Palvelu tiedottaa sähköverkon suunnitelluista työkeskeytyksistä ja mahdollisista yllättävistä, esimerkiksi luonnonilmiöiden aiheuttamista sähkönjakelun keskeytyksistä.\nEnnen kaivuutöiden aloittamista, muista selvittää etukäteen onko kaivuualueella sähkölinjoja, kaukolämpö- tai maakaasuputkistoja. Tarvittaessa saat sähkölinjojen sijaintitiedot meiltä. Puhelinsoitolla varmistat, onko linjojen näyttö tarpeellista ennen työhön ryhtymistä.\nPientuotannoksi lasketaan sähköntuotantoyksiköt, joiden nimellisteho on enintään 100 kVA. Yleisimpiä pientuotantolaitoksia ovat tuulivoimalat, aurinkovoimalat ja pienet biopolttolaitokset. Itse voimalan rakentaminen ja liittymispisteen jälkeiset sähkötyöt kuuluvat asiakkaalle. Asennukset voi suorittaa vain sähköalan ammattilainen.\nLeppäkosken Sähköltä saat maksutonta puunkaatoapua silloin, kun kaadettava puu voi kaatuessaan vaurioittaa sähköjohtoja. Varsinaista puunkaatoa emme suorita, vaan palvelumme on valvontaa ja neuvontaa, jonka avulla työturvallisuus saadaan varmistettua.\nLeppäkoskelta saat vinkkejä ja ohjeita tehokkaampaan energiankäyttöön. Jos mieltäsi askarruttaa jokin energiankäyttöön liittyvä asia, voit ottaa yhteyttä asiakaspalvelumme energiansäästöneuvojiin puh. 03 4503 502. Katso energiansäästövinkkejä ja lisätietoa mm. asiakkaillemme ilmaisesta energiansäästöpakista.\nKatso kaikki Leppäkosken tarjoamat palvelut lueteltuna. Täältä saat lisätietoa mm. pientuotantosähkön myymisestä ja aurinkopaneeleiden ostosta. Voit myös ilmoittaa kaukolämpölukemat tai tilata kaukolämpöputkiston näytön.


Vuokramökki Kittilä, Karhunkieppi 13 A - Gofinland.fi\nVuokramökit / Lappi mökit / Kittilä mökit / Levi mökit / Vuokrataan mökki Karhunkieppi 13 A\nKarhunkieppi 13 A\nTyylikästä asumista kolmessa kerroksessa keskellä tunturimaisemia. Vuonna 2011 valmistunut keloparitalohuoneisto Levin Länsirinteellä. Tievan laskettelurinne on aivan huoneiston vieressä, joten rinteeseen voi lähteä suoraan kotiovelta. Levin Etelärinteet ja Gondolihissi löytyvät nekin vain n. 1,5 km päästä. Huoneistossa on toimiva tilaratkaisu ja Huonekorkeus kaikissa huoneissa on lähes kolme, paikoin jopa kuusi metriä. 3 makuuhuonetta, keittiö, ruokailu - ja oleskelutila, sauna, 2 kylpyhuonetta, 3 wc:tä, tilava kodinhoitohuone, 3 parveketta, iso terassi ja autokatos. Makuupaikkoja on 6+2 henkilölle. Korkeatasoinen ja toimiva varustelu. Ilmainen Wifi.\nKarhunkieppi 13 A, 99130 SIRKKA\nLoma-asunnon nimi: Karhunkieppi 13 A\nKeittiön varusteet: astianpesukone, vedenkeitin, mikroaaltouuni, pakastin, jääkaappi, kahvinkeitin, leivänpaahdin


Texasissa kone syöksyi maahan, kaikki mukana olleet 21 ihmistä jäivät henkiin | Uutissuomalainen | Savon Sanomat\nTexasissa lentokone syöksyi pian nousun jälkeen maahan tiistaina, mutta kaikki koneessa olleet 21 ihmistä jäivät henkiin. He ehtivät kavuta koneesta ulos ennen kuin se leimahti liekkeihin.\nTelevisiokuvissa näkyi, kuinka palomiehet ruiskuttivat vettä palaviin koneen jäännöksiin pellolla, minne kone oli päätynyt. Kyseessä oli kaksimoottorinen suihkukone.\nKone lähti Houstonista ja sen piti lentää Bostoniin. Joidenkin tietojen mukaan koneen piti kuljettaa faneja katsomaan baseballottelua Houstonin Astrosin ja Bostonin Red Soxien välillä.\n– (Matkustajat ja miehistön jäsenet) olivat ällistyneitä, hyvin, hyvin ällistyneitä, mutta he kaikki pelastautuivat, sanoi Waller Harrisin piirikunnan pelastuslaitoksen johtaja Tim Gibson.\n– Me aina pelkäämme pahinta ja toivomme parasta. Tänään saimme aivan varmasti parhaan lopputuloksen, mitä kykenimme toivomaan, hän sanoi lehdistötilaisuudessa.


Pertti Kurikan Nimipäivät -yhtyeen solisti Kari Aalto.\nSen jälkeen kun euroviisujen tapahtumapaikaksi varmistui viime vuoden elokuussa Wien, ovat kaupunkia koskevat hotellihaut lähes kaksinkertaistuneet monessa maassa.Euroviisuissa Suomea edustavaa Pertti Kurikan Nimipäivät -yhtyettä kannattavat suomalaiset viisufanit eivät ole matkustamassa viisuihin, ainakin Hotels.comin hakutilastojen mukaan. Hotellihaut Suomesta Wieniin eivät ole kasvaneet lainkaan.Viisuturismi on silti maailmalla vahva ilmiö. Yleisesti ottaen Wieniä koskevat hotellihaut ovat nousseet maailmanlaajuisesti 28 prosenttia edellisvuoteen verrattuna. Joidenkin maiden kohdalla haut ovat moninkertaistuneet.Norjasta, Espanjasta ja Sveitsistä on matkaamassa viisuihin huikeat kannattajajoukot. Norjalaisten hotellihaut ovat nousseet peräti 72 prosenttia, espanjalaisten 58 prosenttia ja sveitsiläisten 53 prosenttia.Viisufaneja odotetaan myös maailman toiselta laidalta, sillä Australia sai kilpailuihin osallistujan euroviisujen 60-vuotisjuhlan kunniaksi. Australialaisten Wieniä koskevat haut ovat nousseet 41 prosentilla.Illalla selviää, pääseekö Pertti Kurikan Nimipäivät lauantain finaaliin. Lue lisää tästä: PKN:lle taas tyrmäys äänestystuloksissa - miten käy finaalissa? http://www.iltasanomat.fi/viihde/art-1432001258707.html


Ienepiteelisolujen kiinnittyminen ja sytokiiniaktiivisuuden mittaaminen titaani- ja hydroksiapatiittipinnoilla ja sen muokkaaminen runsasverihiutaleisella fibriinillä\nJaatinen, Olli (2018-07-02)\nKliinisesti on havaittu, että hammasimplanttien ja niitä ympäröivän epiteelin välille muodostuvan sidoksen puute altistaa usein peri-implantiitille ja sen johdosta myös implantin menetykselle. Implantin titaanipinnan karhennus joko mekaanisesti tai kemiallisesti saattaa edistää epiteelin kiinnittymistä implantin pinnalle, mutta käytännön sovelluksia on olemassa niukasti. Runsaasti verihiutaleita sisältävän fibriinin (engl. platelet-rich fibrin, PRF) on havaittu lisäävän epiteelisolujen proliferaatiota, mikä näin ollen myös edistää niiden kiinnittymistä. Tutkimuksemme tarkoituksena oli vertailla in vitro -olosuhteissa PRF:n vaikutusta epiteelisolujen kiinnittymiseen ja adheesioon hammasta simuloivan hydroksiapatiitin ja hammasimplanteissa käytettyjen titaanimateriaalien pinnoille.\nEpiteelisolut kasvatettiin hydroksiapatiitti- ja titaanikiekkojen (luokan 4 titaani, Ti4 ja luokan 5 titaani, Ti5) päällä 6 tunnin ja 24 tunnin ajan kolmessa erilaisessa elatusaineessa. Elatusaineina käytettiin: titaaniputkessa valmistettua runsasverihiutaleista fibriiniä (T-PRF), runsas leukosyyttistä ja verihiutaleista fibriiniä (L-PRF) sekä kaupallista elatusainetta ilman seerumia (SFM-X). Näytteiden solumäärät laskettiin kaupallisella laskimella. Eri sytokiinien eli interleukiini (IL)-1β, IL-1Ra, IL-8, monosyytti kemoattraktantti proteiinin (MCP)-1 sekä vaskulaarisen endoteelikasvutekijän (VEGF) tasot määritettiin käyttämällä Luminex xMAP™-tekniikkaa. Solujen kiinnittyminen ja adheesio kiekkojen pinnoille kuvattiin pyyhkäisyelektronimikroskoopin avulla.\nEri titaanilaatujen välillä havaittiin selviä eroja, kun arvioitiin visuaalisesti solujen kiinnittymistä ja leviämistä. Tutkimuksessa käytetyistä erilaisista elatusaineista T-PRF sai aikaan suurimman sytokiiniaktiivisuuden näytteissä. Kokonaisuudessaan voidaan todeta, että muokkaamalla implanttien titaanin koostumusta, voidaan mahdollisesti saada ienepiteelisoluille paremmat edellytykset kiinnittymiseen implanttihoidossa. Myös samanaikaisesti voidaan todeta, että PRF aktivoi voimakkaasti sytokiinien aktiivisuutta epiteelisoluissa.


Ravit, pesäpallo ja körttiblues – Anneli Jäätteenmäki – Sinun äänesi Euroopassa\nIhanaa olla lomalla! Nyt on aikaa osallistua kesätapahtumiin ja tavata tuttuja. Suuret massatilaisuudet olen jättänyt väliin. Sen sijaan olen käynyt Lapuan raveissa, naisten pesäpallo-ottelussa, Pyhälahden aukion kylätapahtumassa ja kuntelemassa körttibluesia Vanhan Paukun alueella. Kotoisia ja sympaattisia tapahtumia.\nEuroparlamentaarikon työ on kiehtovaa ja monipuolista. Mutta siinä on pari haittapuolta: jatkuva matkustaminen ja rajoitteet sosiaaliselle elämälle. Matka Lapualta Brysseliin kestää vähintään kahdeksan tuntia. Ja vasta siten alkaa työpäivä.\nSuomesta Brysselin käytävillä moni tietää aika paljon, mutta paljon on myös niitä, joilla on runsaasti harhaluuloja ja väärää tietoa.\nOlen havainnut, että useille suurin este vierailla Suomessa on pelko kylmyydestä. Yllättävän moni ajattelee, että kesät ovat aina koleita. Yöttömiä öitä kohtaan on kova kiinnostus. Miten voitte nukkua, kun on valoisaa yölläkin, on usein kuultu kysymys.\nToinen haitta koskee siis sosiaalista elämää. Kun on viikot Brysselissä, ei pysty osallistumaan kotipaikkakunnan ja lähialueen tapahtumiin. Tuttavia ja sukulaisia ehtii tavata harvakseltaan.\nKesällä kaikki on toisin. Kesällä jokainen paikkakunta pistää parastaan. On markkinoita, kesäteatteria, musiikkitapahtumia, urheilua ja kylätapahtumia.\nPyhälahden aukion kesätiistait ovat odotettuja. Idea on mainio. Kesäisin aukio on lapualaisten yhteinen olohuone.\nOsallistuin tiistain kylätapahtumaan, kun kylät esittäytyivät. Ohjelma oli runsas ja monipuolinen. Entinen kotikyläni esitteli Hirvijoen nuorisoseuran toimintaa ja järjesti tilaisuuden kokeilla bingon pelaamista. Tyhjin käsin ei tarvinnut palata kotiin. Voitin kahvipaketin.\nPyhälahden aukiolla oli mukava tavata tuttuja ja vaihtaa kuulumisia, kuunnella lupaavaa nuorta laulajatarta Charlotta Saarta ja ihailla Tiistenjoen vanhoja traktoreita. Lämpimänä kesäpäivänä kaikki tuntuivat olevan hyväntuulisia.\nOnneksi meillä on yhä aktiivisia talkoolaisia, jotka järjestävät tilaisuuksia. Suomen kesä on lyhyt, mutta se antaa virtaa syksyn pimeisiin päiviin.\nKirjoitus on julkaistu Lapuan Sanomissa 2.8.2016.


22.1.2004 Suomen Koripalloliiton hallitus on keskiviikkona pitämässään ylimääräisessä kokouksessa valinnut Henrik Dettmannin Suomen miesten koripallomaajoukkueen uudeksi päävalmentajaksi. Dettmann valmensi viimeiset kuusi vuotta Saksan maajoukkuetta luotsaten joukkueen mm. sensaatiomaisesti MM-pronssille 2002. Kokouksessaan liittohallitus valitsi myös Koripalloliitolle valmennuksen ja koulutuksen johtajan.\nKoripalloliiton toiminnanjohtaja Pekka Litmanen on Dettmannin valinnasta mielissään, vaikkakin asiat ovat edelleen keskeneräisiä. Osapuolet eivät saaneet kirjallista sopimus valmiiksi, kun Dettmannin paluu vuosi julkisuuteen.\n- Valinta oli liittohallituksen kokouksessa yksimielinen. Dettmannin saavutukset puhuvat puolestaan. Dettmann on yksi parhaista johtajista ja organisoijista ja olin iloinen, että hän oli valmis lähtemään rakentamaan Suomi-koriksen uutta nousua. Tämä vuoto, jota on viime päivät jouduttu selvittämään ja selittelemään, on aiheuttanut kuitenkin tilanteen, jossa Dettmann on asettanut tehtävän vastaanottamisen edellytykseksi, että vuoto selvitetään. Voi olla, että tehtävä osoittautuu yhtä vaikeaksi kuin kivitalon siirtäminen käsipelillä. Uskon kuitenkin, että pääsemme asiassa positiiviseen lopputulokseen ja Dettmann astuu ruoriin, kommentoi Litmanen tilannetta.\nKäydyissä neuvotteluissa Dettmannin sopimuskaudeksi sovittiin seuraava EM-karsintarupeama eli kaksi vuotta, jonka jälkeen Dettmannilla on optio jatkosta.\nNykyisin 45-vuotias Henrik Dettmann valmensi aiemmin Suomen koripallomaajoukkuetta vuosina 1992-97. Hänen johdollaan Suomi selviytyi ensimmäisen kerran 18 vuoteen EM-lopputurnaukseen vuonna 1995. Saksan maajoukkueen luotsiksi Dettmann siirtyi vuonna 1997. Hänen ohjastuksessaan Saksa pelasi nousujohteisesti sijoittuen ensin vuoden 1999 EM-kisoissa seitsemänneksi ja vuonna 2001 neljänneksi raivaten tiensä samalla MM-areenoille. Indianapolisissa järjestetyissä maailmanmestaruuskisoissa vuonna 2002 Dettmann käskytti Saksan MM-pronssille, joka oli maan historian ensimmäinen MM-mitali.\nVuoden 2002 menestys poiki lukuisia kunniamainintoja ja huomionosoituksia Dettmannille niin koti-Suomessa kuin Saksassakin. Suomessa Dettmann nimettiin vuoden valmentajaksi niin Urheilutoimittajain liiton kuin Suomen valmentajat ry:n toimesta. Lisäksi Dettmann valittiin vuoden koripallovalmentajaksi Saksassa.\nHenrik Dettmannin viimeisiksi otteluiksi Saksan päävalmentajana jäivät pelit Ruotsin EM-kisoissa, joissa Saksa kärsi tähtipelaajiensa Dirk Nowitzkin ja Ademola Okulajan loukkaantumisista. Saksan tie katkesi alkulohkon jälkeisellä pudotuspelikierroksella, kun se hävisi lopulta EM-pronssille venyneelle Italialle.\nKesällä 2003 Dettmann solmi monivuotisen sopimuksen Saksan Bundesliigassa pelaavan Mitteldeutscherin valmentamisesta. Miesten maajoukkueessa Dettmann toimiikin oto-valmentajana. Viimeksi Dettmann oli joukkueineen tositoimissa keskiviikko-iltana, jolloin Mitteldeutscher raivasi tiensä jatkoon kansainvälisen koripalloliiton kakkoskilpailussa FIBA Euroopan Cupissa. Mitteldeutscher voitti kroatialaisen vastuksensa KK Hironin Zagrebin toisessa osaottelussa lukemin 91-67 edeten jatkoon voitoin 2-0. Tiistaisessa ensimmäisessä osaottelussa Mitteldeutscher murskasi KK Hironin loppuluvuin 92-53. Mitteldeutscher pelasi molemmat ottelut ilman tähtipelaajaansa Wendell Alexisia ja luottotakamiestään Paul Burkea.\nMiesten maajoukkueen seuraavat kilpailullisesti tavoitteet ovat ensi syksynä käynnistyvissä EM-karsinnoissa, joissa Suomi pelaa B-divisioonassa paikasta A-divisioonaan. Lohkossaan Suomella on vastassaan Georgia, Luxemburg ja kivikova Makedonia. Seuraavan kerran maajoukkue on koossa ensi kesänä. Maajoukkueen kesäohjelma varmistuu myöhemmin.\nPetri Selkeestä valmennuksen ja koulutuksen johtaja\nPäävalmentajan tontin lisäksi Koripalloliitossa jäi avoimeksi valmennuksenjohtajan pesti, kun Ari Tammivaara jätti tehtävät vuodenvaihteessa. Keskiviikkoisessa kokouksessaan Koripalloliiton hallitus päätti valmennuksenjohtajan ja koulutuspäällikön toimien yhdistämisestä. Uuteen, valmennuksen ja koulutuksen johtajan toimeen, valittiin Petri Selkee, 35.\nSelkee on aiemmin toiminut Suomen Koripalloliitossa nuorisopäällikkönä. Koripallourallaan hän on ennättänyt työskennellä myös Namika Lahden valmennuspäällikkönä, mestaruussarjajoukkueen apuvalmentajana sekä useiden nuorten maajoukkueiden pää- ja apuvalmentajana.\nValmennuksen ja koulutuksen johtajan tehtävässään Selkee tulee vastaamaan maajoukkueyksikön sekä valmentaja- ja pelaajakoulutusjärjestelmän johtamisesta. Hänen toimialueelleen kuuluu mm. aikuismaajoukkueiden ja nuorten maajoukkueiden valmennus- ja kilpailutoiminnan johtaminen.\nUudessa tehtävässään Selkee näkee kolme selkeää pääteemaa.\n- Ensimmäinen selkeä tehtävä on nuorten maajoukkueiden kansainvälisten ohjelmien varmistaminen. Pidemmällä aikavälillä meidän tulee tukea seuraohjelmia siten, että mahdollisimman moni yli 15-vuotias, huipulle tähtäävä, nuori saisi mahdollisuuden harjoitella kahdesti päivässä ammattitaitoisen valmentajan johdolla. Kolmas erittäin tärkeä projekti tulee olemaan jo aloitetun valmennus- ja koulutusuudistuksen jatkaminen. Onneni on se, että valmennuksenjohtajana aiemmin toiminut Ari Tammivaara jätti jatkajalleen erinomaiset lähdöt, valoitti Selkee tulevaisuudennäkymiään.\nSelkee aloittaa valmennuksen ja koulutuksen johtajan tehtävissä välittömästi. Hän tulee toimimaan sekä Koripalloliiton Lahden että Pasilan toimipisteissä.\nHenrik Dettmann pähkinänkuoressa\n5. päivä huhtikuuta 1958\nSaavutuksia ja merkkipaaluja\nMM-pronssi 2002, Indianapolisin MM-kisat (Saksan päävalmentaja)\nEM-kisojen 9. sija 2003, Ruotsin EM-kisat (Saksan päävalmentaja)\nEM-kisojen 4. sija 2001, Turkin EM-kisat (Saksan päävalmentaja)\nEM-kisojen 7. sija 1999, Ranskan EM-kisat (Saksan päävalmentaja)\nEM-lopputurnaus 1995, Kreikan EM-kisat (Suomen päävalmentaja)\nSuomen mestaruudet 1987, 1989 ja 1992 (Helsingin NMKY:n päävalmentaja)\nA-poikien EM-lopputurnaus 1984 ja 1986 (Suomen päävalmentaja)\nB-poikien EM-lopputurnaus 1985 (Suomen päävalmentaja)\nVuoden valmentaja Urheilutoimittajain liiton ja Suomen valmentajat ry:n valinnoissa 2002.\nVuoden koripallovalmentaja Saksassa 2002.\nVuoden valmentaja Suomen Koripalloliiton valinnoissa 1987 ja 1992.\nHelsingin NMKY (SM-runkosarja)\nHelsingin NMKY (SM-pudotuspelit)\nSarakkeet vasemmalta: Joukkue, kaudet, ottelut, voitot, tappiot, voittoprosentti.\nPetri Selkee pähkinänkuoressa\n25. päivä heinäkuuta 1968\nPoimintoja koripallouran varrelta…\nKoripalloliiton nuorisopäällikkö 2000-2003\nNamika Lahden valmennuspäällikkö 1995-2000\nNamika Lahden apuvalmentaja 1993-97 ja 1999-2000\nAlle 20-vuotiaiden miesten maajoukkue 1998-1999 (apuvalmentaja)\nAlle 16-vuotiaiden poikien maajoukkue 1996-1998 (päävalmentaja)\nAlle 16-vuotiaiden poikien maajoukkue 1993-1995 (apuvalmentaja)\nMiesten Suomen mestaruus 2000\nMiesten SM-hopeaa 1996\nMiesten Suomen Cup –mestaruus\nAlle 16-vuotiaiden EM-kisojen 10. sija 1995


Odys & Niki: Salaa ratsastaminen..\nTalvi 2o12 reippaasti ennen joulua sain hälyttävän puhelun tallinomistajalta. Hän kertoi puhelimeen että Manin portti oli huonosti kiinni, eikä siihen ollut vedetty sähkölankaa kiinni ja toiseksi Manin loimi oli laitettu miten sattuu, loimen toinen puoli roikkui maassa ja suoraan sanottuna kiinnitys aivan päin vittua ja oli nähnyt sitä ennen että Manilla ratsastetaan kentällä ilta kahdeksan aikaan pimeässä. Miettisin joo olin tänään aamulla tallilla käynyt, mutta olen todella huolellinen näissä ihan perus asioissa, joten se en todellakaan ollut minä tai Henna. Hetken jutusteltuamme päätin soittaa vuokraajalle (nykyään entinen) ja kysyä aiheesta. Hänkin vastasi kieltävästi, ei ole ollut ollenkaan käynyt tallilla.. Soitin loputkin kaverit,jotka osaa ajaa tallille tai edes ratsastanut useamman kerran Manilla.. Vastaus on edelleen iso ei. Kummallista, mitään muuta en keksinyt kuin sen että, joku on käynyt salaa ratsastamassa Manilla. Onhan tallin lähettyvillä paljon lapsiperheitä ja näitä nuoria tyttöjä, jotka välillä käy tallilla taputtelemassa ja yleisesti vain katselemassa. Mutta ketään en voi syyttää tästä aiheesta kuka lie ikinä ollutkin, mutta jos oisinkin soittanut kyseiselle henkilölle, niin miksi se myöntäisi? Tosiaan tuossa tilanteessa on ollut tosi paljon vaaratekijöitä:\n1. Ei tunne todellakaan hevosta\n2. Väärät suitset ja epäsopiva satula\n3. Loimi repeytynyt pahasti ja samalla hevonen oisi rikkonut itsensä ja siitähän kunnon hepuli olisi syntynyt!\n4. Jotkut hevoset, kuten Mani olisi karannut helposti portista, jos ei olisi huomannut että sähkö ei kulje yläpuolella.\n5. Jäänyt jonkinlainen trauma ratsastuksesta ja oppinut pelkäämään jotain asiaa.\nVoin vain kuvitella mitä kamalaa oisi seurannut, jos tässä olisi käynyt huonosti ! Manikin on aika haasteellinen ratsastessa, toivon kyllä että kyseisen ratsastajan kanssa Mani on vienyt ratsastajajaa 100-0 ja ihan tosissaan vetänyt ihan leikiksi koko lystin.\nEn vain voi ymmärtää kuka voi tällästä tehdä? Miksei vain voi kysyä lupaa? Pisti oikein vihaksi tälläinen ja miettisin kaikki päivät, monta kuukautta miten tällästä voi tapahtua? Miksi juuri mun hevonen? Tapahtuuko tämä vielä uudestaan? Paljon ajatuksia ja kysymyksiä tästä tulee, ja tämä jääkin ratkaisettomiin arkistoihin. Tähän en saa ikinä vastausta saatika saada selvitetyksi kuka tämä henkilö oli. Hirveesti haluaisin käräyttää hänet ja antaa pitkän palautteen.\nNyt kysynkin teiltä, onko sinulle käynyt näin ? Onko tuttavallesi käynyt näin? Saitteko heidät kiinni jälkeenpäin ratsastamisesta?


Surullisimmat pidätyskuvat listattiin – tässä surkeimmat – Stara\nSurullisimmat pidätyskuvat listattiin – tässä surkeimmat\nViihdeuutiset 20.7.2011, 9:30 · Stara.fi\nHollywoodissa ja muualla maailmassa julkkistähtiä pidätetään päivittäin jos jonkinlaisten rötösten tai niiden epäilyjen takia. Lähes poikkeuksetta poliisit ”vuotavat” pidätyskuvat viihdelehdille, jotka voivat siten julkaista kuvat heti tuoreeltaan verkossa.\nJulkkiksille pidätykset eivät ole mieluisia, mutta eivät ne sitä ole myöskään tavallisille kansalaisille. Usein pidätyskuvassa poseeratessa tai sitä ennenkin voi tirahtaa itku mahdollista tulevaa rangaistusta pohtiessa. Nyt verkossa on koottu yhteen muutamia keskimääräistä surullisempia pidätyskuvia. Niiden perusteella erityisesti naiset ovat tunteikkaalla päällä poliisiasemalla, mutta kyllä miehetkin osaavat vuodattaa kyyneleitä.


Kurssilla toimiminen ja vuorovaikutus | Moodle-ohjeet\nTälle sivulle on kerätty joitakin vinkkejä kurssilla toimimiseen opettajan näkökulmasta.\nAnna osallistujille selkeät ohjeet jokaisen aineiston ja aktiviteetin onnistuneeseen suorittamiseen. Kun lisäät aktiviteetin tai aineiston, anna sille kuvaava nimi ja kirjoita tarkemmat ohjeet Kuvaus-kenttään. Kuvausteksti on myös mahdollista näyttää kurssisivulla ko. aktiviteetti- tai aineistolinkin alapuolella, Näytä kuvaus kurssisivulla -asetuksen avulla.\nKurssilla etenemisen ohjaaminen\nKurssilla etenemisestä, aikatauluista, vaadituista suorituksista ym. on hyvä kirjoittaa osallistujille ohjeita esimerkiksi Sivu-työkalulla, aiheosioiden yhteenvetoihin tai Ohjeteksti-työkalulla.\nOsallistujille ei ole pakko näyttää kaikkea kurssilla olevaa heti, vaan tehtäviä voidaan haluttaessa "julkaista" sitä mukaa kun kurssi etenee. Muokkaustilassa näkyvillä silmä-ikoneilla voit piilottaa tai näyttää haluttuja aineistoja, aktiviteetteja tai kokonaisia aiheosioita. Aiheosioita voi myös korostaa lamppu-ikonilla , jolloin opiskelijoiden huomio kiinnittyy oikeaan aiheeseen.\nKurssilla voi ottaa aktiviteetteihin, aineistoihin sekä kokonaisiin aiheosioihin (v2.3) käyttöön ehdollisen julkaisun. Ehdollisen julkaisun avulla voit ohjata opiskelijan etenemistä sallimalla eteneminen esim. harjoituksissa vain tietyssä järjestyksessä. Ennen pääsyä tiettyyn kohteeseen voit piilottaa kohteen kokonaan tai näyttää sen harmaana pääsyvaatimusten kanssa.\nKurssin osallistujien opastaminen onnistuu helposti lähitunneilla, mutta joskus tämä ei ole mahdollista tai osallistujia on muusta syystä syytä opastaa myös verkossa. Tähän on monta eri tapaa kuten keskustelualueet, chat ja yksityisviestit. Opettaja voi käyttää keskustelualueita myös ns. Q&A-alueina, missä opiskelijat voivat esittää kysymyksiä ja opettaja vastaa ja antaa ohjeita. Näin myös muut opiskelijat näkevät vastaukset, eikä samoja kysymyksiä (ehkä) kysytä moneen kertaan.\nVoit myös sopia tiettyjä aikoja, jolloin opettaja on paikalla Chat-aktiviteetissa vastaamassa kysymyksiin tai keskustelemassa kurssin aiheista. Myös menneiden chat-istuntojen viestit voidaan säästää ja tarvittaessa näyttää osallistujille.\nKäytettävissä on myös viestijärjestelmä, jolla voit lähettää viestejä vain tietyille henkilöille tai vaikka koko kurssin opiskelijoille yhtäaikaa. Voit valita halutut viestin vastaanottajat Osallistujat-sivulla ja lähettää viestin. Osallistujat-sivu löytyy navigointilohkon kohdasta Omat kurssini > kurssin_nimi > Osallistujat. Voit lähettää yksityisviestejä myös sivun oikean yläkulman käyttäjävalikon tai Viestit-lohkon kautta:\nNapsauta Viestit-lohkossa tai sivun yläpalkin käyttäjävalikosta olevaa Viestit-linkkiä.\nPääset näkymään, jossa voit hakea käyttäjiä ja viestejä. Tarkemmin-linkki tarjoaa mahdollisuuksia rajata hakua.\nBook traversal links for Kurssilla toimiminen ja vuorovaikutus\n‹ Osallistujien poistaminen kurssilta\nKurssin analytiikka ›


Pääkirjoitus: Saksan täyskäännös voi muuttaa EU:ta pysyvästi - Pääkirjoitus - Ilta-Sanomat\nSaksan täyskäännös voi pakottaa Suomenkin puntaroimaan omia EU-linjauksiaan.\nSaksan liittokansleri Angela Merkel.Kuva: John Macdougall / AFP / Lehtikuva\nSaksan talous- ja europoliittinen linja on lyhyen ajan kuluessa kokenut jokseenkin radikaalin täyskäännöksen.\nKoronakriisi on voimistanut ja korostanut käännettä, mutta Saksaa – ja maan EU-linjaa – ohjaavat muut syyt kuin korona.\nKäänne alkoi vähitellen ja aluksi miltei huomaamatta mutta joka tapauksessa hyvissä ajoin ennen kuin kukaan oli kuullut sanaakaan koronasta ja varsinkin ennen kuin eurotalous oli suistunut koronakriisiin.\nSenkään vertaa Saksan suunnan muutoksella ei ole tekemistä sen kanssa, että maasta tuli tämän kuun alussa vuorostaan EU:n puheenjohtajamaa.\nToki EU-puheenjohtajan asema antaa lisää kaikupohjaa Saksan liittokanslerin Angela Merkelin puheenvuoroille, mutta niidenkin uudet painotukset johtuvat muista seikoista kuin koronasta tai EU-puheenjohtajuudesta.\nSelkeimmin Saksan täyskäännös käy ilmi tavasta, jolla maa on koronariisin kuluessa luopunut aiemmista talouskurin periaatteistaan.\nToisin kuin eurokriisin aikaan, nyt Saksa ei ole kiristänyt omaa talouspolitiikkaansa eikä se ole vaatinut muiltakaan vyönkiristyksiä. Se on päinvastoin näyttänyt muillekin euromaille mittavien elvytysohjelmien mallia.\nSamasta täyskäännöksestä kertoo sekin, että Merkel on viime viikkoina pannut koko poliittisen painoarvonsa komission esittämän EU:n yhteisen elvytysrahaston kannalle.\nMerkel tekee paraikaa hartiavoimin käännytystyötä saadakseen rahastolle jäsenmaiden yksimielisen kannatuksen parin viikon kuluttua kokoontuvaan EU:n huippukokoukseen mennessä.\nElvytysrahasto on komission ehdottama kiistanalainen väline, joka ottaisi EU:n nimiin 750 miljardia euroa yhteisvelkaa ja ohjaisi varat koronan koettelemien maiden elvytykseen pääosin avustuksina.\nMerkel kampanjoi elvytysrahaston puolesta jopa näkyvämmin kuin Ranskan presidentti Emmanuel Macron, vaikka rahasto merkitsisi epäsuoria mutta silti mittavia varainsiirtoja esimerkiksi juuri Saksasta Ranskaan ja muihin eteläisempiin euromaihin.\nVuosi sitten olisi ollut vaikea kuvitella, että Merkel olisi edes keskustellut satojen miljardien eurojen yhteisvelasta ja yhtä suurista avustuksista muutoin kuin sanomalla ”nein”.\nNyt hän yrittää saada muutkin sanomaan ”ja”.\nOlisi toki herttaista tulkita Saksan täyskäännöksen ilmentävän jonkinlaista hyväntahtoisen yhteishengen tuulahdusta.\nTästä tuskin on kyse, sillä Saksalla on painavampiakin syitä täyskäännökseen kuin hyväntekeväisyys saati korona.\nKenties painavin syy täyskäännökseen on Saksan oma etu – ja erityisesti maan vientiteollisuuden ja talouden etu.\nMuun maailmantalouden ja maailmankaupan vaikeudet ovat parin viime vuoden kuluessa tuntuvasti heikentäneet Saksankin merten takaisia vientimarkkinoita.\nYhdysvaltain kärjistämät kauppakahinat olivat jo ennen koronakriisiä heikentäneet maailmankaupan sujumista, ja tänä keväänä koronakriisi on entisestään hidastanut kauppaa.\nMuilla markkinoilla ilmenneet vaikeudet ovat kääntäneet Saksan talouspoliittista painopistettä pitkästä aikaa maan omiin kotimarkkinoihin ja EU:n sisämarkkinoihin – ja niiden elvyttämiseen.\nSaksan täyskäännös voi enteillä EU:n luonteeseen pysyviä muutoksia, jotka pakottaisivat Suomenkin puntaroimaan omia EU-linjauksiaan.\nEdessä olevat kysymykset ovat poliittisesti niin vaikeita, että kiusaus kasvaa turvautua vanhaan konstiin. Ollaan kuin mitään ei olisi tapahtunut – ja jatketaan entiseen tapaan Saksan peesaamista.


Kirjailija Jani Saxellille Tähtivaeltaja-palkinto – Kansan Uutiset\nKirjailija Jani Saxell.\nKirjailija Jani Saxellille Tähtivaeltaja-palkinto\nKansan Uutiset 30.5.2018 11.21\nPalkittu teos nähdään vahvana inhimillisyyden ja oikeudenmukaisuuden puolustajana nyky-kirjallisuudessamme.\nKirjailija Jani Saxellin Tuomiopäivän karavaani -romaani (WSOY) on voittanut Tähtivaeltaja-palkinnon vuoden 2017 parhaana suomeksi julkaistuna tieteiskirjana.\nTuomiopäivän karavaani ulottuu 1990-luvulta 2020-luvun Eurooppaan ja Venäjälle. Romaaneista Unenpäästäjä Florian (2010) ja Sotilasrajan unet (2014) tutut hahmot taistelevat Sosnovyj Borin räjäyttämisestä Unenpäästäjä Florian -jatkumoa, jossa tieteistoiminnan ohella kartoitetaan Balkanin historiaa satojen vuosien ajalta. Teos toimii myös ilman edeltävien osien tuntemusta.\nTuomiopäivän karavaani ulottuu 1990-luvulta 2020-luvun Eurooppaan ja Venäjälle.\nJukka Mallisen Kansan Uutisiin kirjoittamassa kritiikissä arvioidaan, että Saxell on niin Tolstoin ja Dostojevskin kuin myös Blade Runnerin ja kyberpunk-scifin kasvatti. Hän näkyy vahvana inhimillisyyden ja oikeudenmukaisuuden puolustajana nykykirjallisuudessamme.\nTähtivaeltaja-palkinnon asiantuntijaraatiin kuuluivat tänä vuonna kriitikko Hannu Blommila, päätoimittaja Toni Jerrman, kriitikko Elli Leppä ja kriitikko Antti Oikarinen.


Viikon puheenaiheet, viikko 35\nby Värtsi • 29.8.2016 • 18 Comments\nAvokado on kunkku →\n18 comments for “Viikon puheenaiheet, viikko 35”\nKesä kääntyy vääjäämättömästi kohti syksyä.\nKoulut ovat alkaneet,sadonkorjuu on käynnissä,metsästyskausi hyvässä vauhdissa ja\nviikonloppuna vietettiin rannikkoseuduilla ”Venetsialaisia”eli mökkikauden lopettajaisia.\nNämä turhat pippalot ovat lisänneet suosiotaan hurjasti.Viikonlopusta on tullut joillakin alueilla\nVapun syksyinen versio.Suomalainen on hyvä keksimään syitä holtittomaan alkoholin käyttöön 🙁\nMeidänkin kylillä oli useissa paikoissa elävää musiikkia,kokkoja ja ilotulituksia.Näissä olosuhteissa on ikäänkuin\nsallittua laittaa kannat kattoon.\nMinun mökkikausi kyllä jatkuu Venetsialaisista huolimatta.Vedet viilenee, kalat liikkuu ja etsivät ravintoa aktiivisemmin.Kalakelit ovat siis vasta alkamassa.\nMiten Värtsilässä metsästyskausi on alkanut?Vieläkö Uudenkylän lammella käydään sorsajahdissa?\nKuinkas kävi karhunmetsästyksen kanssa,kai siellä joku kontio kaadettiin?\nOn mukava kuulla että Wärtsilän mustan osalta asiat kehittyvät ja pottu kasvaa kotimullissaan hyvin.\nJoko siitä on ensi syksynä myyntiin?\nUudenkylänlampi on erittäin voimakkaasti umpeenkasvanut, mutta ainakin näin sateisena kesänä siellä kyllä linnut edelleen viihtyvät. Olin itse aloituspäivän (20.8) iltana sorsapassissa Jänisjoen ja lammen välisellä kannaksella pumppuaseman vieressä; lintujen liike eli ns. iltalento oli erittäin hyvä mutta ”väärästä” sijoittumisestani johtuen en päässyt ampumaan yhtään laukausta. Koirattoman miehen on näet aivan turha pudotella saaliit pehmeäpohjaisiin korkeisiin ruovikoihin, joiden päältä siis mainittujen siivekkäiden lentoreitit ainakin sillä kertaa menivät.\nLammen pienissä avovesilampareissa ja pumpulle johtavassa kanavassa on jopa kaloja, yleisimpänä ruutanat mutta myös ahvenista ja särjistä on havaintoja.\nUudenkylänlammelle on olemassa periaatteessa melko lailla valmis kunnostussuunnitelma, mutta sen toteuttaminen vaatii suuren määrän ulkopuolista rahaa. Mikäli pumppuasema purettaisiin ja lampea käytettäisiin vanhaan malliin Jänisjoen tulva-altaana, se edellyttäisi nykytilanteessa lammen alavan eteläreunan pengertämistä. Juuri tämä konetyönä suoritettava valtava maansiirto-operaatio on käytännössä mahdoton maksettava paikallisilla varoilla.\nKarhulupia oli käytettävissä Keski-Karjalan (Kitee, Tohmajärvi ja Rääkkylä) alueella yhteensä yhdeksän (9) kpl. Ne hyödynnettiin reilun vuorokauden kuluessa; Värtsilän Riistamiesten toimesta kanta harveni kolmella (3) yksilöllä joka on pientä tuurintynkääkään vähättelemättä jälleen osoitus ehdottomasta ammattitaidosta!\nMyrsky ja mylväys kävi. ”Omat sorsat” eivät sitä säikähtäneet. Ne taitavat vain lisääntyä, kun tuntevat olonsa turvalliseksi asutulla rannalla. Tytön 2 kissaa oli niille suuren ihmetyksen aihe. Niin oli sorsatkin kissoille. Kissa istui rantakivellä ja sorsat vedessä piirissä sen ympärillä turvallisen matkan päässä.\nOnko muilla ongelmia DNA-puhelinyhteyksien kanssa?\nMeillä on toisesta kännykästä hävinnyt kenttä kokonaan\nviikonlopun aikana täällä Kaustajärvellä. Saunalahti\nEipä pelitä Saunalahtikaan täällä Kaustajärvellä. Yhteydet useasti poikki. Taidetaan olla syrjäseudulla?\nSavikon seudulla Sonera ei toimi. Vaihdoin sim kortin älykännykästä ikivanhaan perinteisempään kännykkään niin se toimi edes vähän. Kesällä on tehtyjen ”parannusten” jälkeen on toiminut vielä huonommin. Kannattaa käydä valittamassa ja vaikka kirjoittaa muistiin ne ”herjat” mitä puhelin heittää. Kävin tänään kertomassa näistä ongelmista ja kartoista tarkistettiin että kyllä pelaa siinä osoitteessa minkä annoin. Mutta kun ei pelaa. Minun herjassa lukee ”Valitsemanne verkko (Sonera) ei ole käytettävissä.\nSaunalahden sieppaa Megafon,alkoi eilen tälläinen toiminta.\nMegafon on venäläinen verkko. Ymmärtääksenni myös tulevat puhelut ja viestit pitää maksaa aika kalliisti. Jos haluaa, ettei halua puhelut ja viestit kulje Megafonin kautta niin Värtsilän seudulla on puhelimen verkkoasetuksissa on valittava ”listalta” oma verkko. Todennäköisesti Pentillä on ruksi kohdassa ”Automaattinen”. Kannattaa katsoa, että puhelimessa on aina oman verkon nimi, muuten voi tulla puhelulaskussa yllätyksiä.\nSoitin maanantaina Niiralaan kolme kertaa. Aina oli pitkä tauko ja sitten ihana naisen ääni venäjänkielellä. – Njet ponimai!!!\nElisa otti huomaansa molemmat puhelimet,nyt pääsee perille\nilman rajan ylitystä.\nEikö Värtsi-lehti enää julkaise kirkollisia ilmoituksia?\nHyvä kysymys. Sammutetaan valot joka paikasta. Ensin hautausmaalta ja kirkon pihasta. Nyt tiedotuksesta???\nKuuntelin ja katsoin netistä, yle.fi / klassiset, konserttia Helsingin musiikkitalosta. Kiinalainen Lang Lang oli Hannu Linnun johtajan Radion Sinfoniaorkesterin solistina. Tämä maailman pianistien huippi Lang Lang mykisti minut taidollaan. Kuuntelin ja katselin ihmetellen. Ei voi olla totta, että ihminen soittaa noin Beethofenia ja Progofjevia! Olin aivan sanaton. Mutta salin täyteinen yleisö taputti seisoaltaan. Kaksi ylimääräistä esitystä Lang Langilta ei ole jokailtaista. Ja hän on vasta 34-vuotias, kuitenkin Kiinan monikymmenmiljoonaisen pianistijoukon ykkönen. Ei ole pikku juttu, että hän konsertoi vähäisessä Helsingissä.\nLoistava oli konsertti, tunnelma netistäkin katsottuna ja kuunneltuna kuin olisi ollut paikalla. Vähällä olin pompata seisovilleen konsertin päätyttyä minäkin.\nSilminnähden myös Lang Lang nautti esiintymisestään Musiikkitalossa RSO:n ja Linnun kanssa. Näinkin – maailmantähtien välityksellä – Suomea viedään maailmalle.\nPerjantai-iltana saadaan lisää kun toinen ”ihmelapsi” Gustavo Dudamel orkestereineen esiintyy Musiikkitalossa. On hyvä kun tällaiset musiikkielämän huippuhetket näytetään netin välityksellä kaikelle kansalle. Hyvä Yleisradio!\nAurinkoista nimipäivää tämän päivän sankareille 🙂\nTulee mieleeni eräs tapahtuma vuosien takaa. Vyöhykelupaa hakiessa oli rajamiehellä vikkelät sormet kirjoittaessa. Juuri tämän päivän nimipäiväsankarin nimessä kirjaimet vaihtoivat paikkaa, korjauksista huolimatta ei vieläkään onnistunut oikein. Joten se sai jäädä siihen.\nVieläkin tuo tilanne saa hymyn kasvoille.\nItse kirjoittaessani tekstiä sormet ovat välillä nopeammat kuin ajatus, pakko oikolukea teksti ennen kuin julkaisee.\nMukavaa syyskuuta kaikille lukijoille 🙂\nKurpitsasato oli tänä sateisena kesänä liiankin hyvä. Ajattelimme tuoda ylimääräiset Kylätalolle halukkaitten saataville. Tuomme ne ensi maanantaina 5.9. postinhakureissulla, siis iltapäivällä. Joten vassakuu!\nMeillä on kurpitsaa nykyisin paistettu uunipellillä. Siinä saa tuhottua aika paljon kurpitsaa. Vaatii aika kuuman uunin nesteen haihduttamiseen. Saa olla aika suuria lohkoja, ne kutistuvat pieniksi ja herkullisiksi suupaloiksi. On halpaa ja hyvää herkkua.\nPeruna on pyöreä, peruna on soikea, peruna ruoka ihan oikea. Vain miten se menikään tuo lastenlaulu. No, Kalevi sen tietää. Katsopa tätä. http://yle.fi/uutiset/kalevi_tikan_pellossa_kasvaa_46_erilaista_perunalajiketta__en_harrasta_perunoita_olen_niihin_hurahtanut/9139409


#26 Wanha Irc-Galleria takaisin\nTämä on raiskausta! Tuo uusi vaikuttaa joltain lasten chat huoneelta eikä sitä osaa käyttää!\nIRC-galleriasta ei tällä hetkellä voi poistaa tunnuksia. Eikös olekin kivaa! :D\nJos jonkun maailma nyt kaatuu tämän uuden ulkoasun takia niin onpahan ainakin naurettava syy.\nTällaisen asian takia adressiin kirjoittaminen on täysin turhaa ja lapsellista. Tukekaa nyt edes jotain järkevää seikkaa, tämä nyt menee jo pelleilyksi.\nEn minä sanoisi tuota ihmismäärää(tällä hetkellä 3370) pieneksi... Itse en käytä Galtsua. Mutta Go,go! Joskus ylläpito ei oikeasti ota huomioon normikäyttäjää, vaan jyrää omat juttunsa läpi.\nEi anna kovin hyvää kuvaa...\nSuomen oloissa aika iso jo tuo adressi. Eiköhän joku huomaa, jos kymmenen tuhatta ihmistä allekirjoittaa...\nCare:'(, uusi huomattavasti parempi. Selväähän se on että alussa esiintyy ongelmia.\n#31 Ylläpidon vastaus\nKuulostaa hyvältä. Ja vielä Iltalehdenkin juttu tähän väliin.\nÄlkää ny viittikö :D Yks tommone suht turha sivusto ja tämmöne kauhee valitus heti päällä :D\ntoi uus ulkoasu o niiin hirvee, vanha on saatava takas!\ntullee tuomakselle aika homma tulostaa tää adressi kokonaisuudessaa, kun allekirjottaneitakin on semmoset 6691kpl : D mutta oikeaa asiaa ajetaan !\nihan sama mitä täällä ne ''älykkäät' ihmiset sanoo siitä ettei sillä ulkoasulla ole väliä jne, mutta kun asia on niin, että toi 'irc-galleria'' ei oo enää sama. pienet muutokset ei haitannu esim se että merkintöihin tuli kuvat ja luokittelut jne, ei ne ollu isoja asioita, mutta kun toi ei ole enää galleria. se on ii2 massa paikka. ellette oo huomannu nii kaikki on samaa ku ii2sessa.\nite oon käyttäny irc-galleriaa vasta sen.. 5vuotta, ja ii2sta joku 7, että voin kyllä verrata näitä ja tiedän kyllä et ne alkaa olla samanlaisia..\nuutta ulkoasua vastaan!!! mikä vika vanhassa muka oli?\n#36 ihmeellistä touhua!\nItse sanon, että muutokset ovat joskus paikoillaan, mutta se on eri asia jos muutoksesta tulee ongelmallinen ja muutenki kopio! IRC-Galleria muuttui tämän jälkeen täysin Facebook2 mikä minua ärsyttää sillä mitä järkeä on käyttää kahta samanlaista palvelinta?? TE, JOTKA OLETTE KOKO JUTTUA VASTAAN, MENKÄÄ PORAAMAAN SIITÄ ÄIDILLEINNE, KOSKA TÄNNE ON TURHA TULLA VALITTAA KUINKA SÄÄLITTÄÄVÄÄ TÄMÄ ON YMS. TEITÄ VASTAAN ON N. 8000 IHMISTÄ JOTEN SHUT UP! JA MUUTENKIN, SANONTAHAN KUULUU ETTÄ VANHASSA VARA PAREMPI!\n#37 kiitos kaikille allekirjoittaneille\njuu, kyllä saa tulostin laulaa tämän jälkeen, mutta koko adressin tulostan, ja postitan. ja siis, TÄSSÄHÄN EI valiteta uusista OMINAISUUKSISTA, vain ulkoasusta. en minä ainakaan ominaisuuksista halua eroon päästä, esim. kauan kaivattu monen kuvan lisääminen samalla kertaa. mutta ulkoasusta olisi kyllä saanut mukavammankin. ja mitä tässä olen seuraillut, niin aika moni alkanu poistelemaan tunnuksiaan jo\n#38 ja vielä\nylihuomenna viimestään koitan tulostella, katsoo ny miten tää allekirjotusvyöry rauhottuu :)\n#39 Ei muutoksessa mitään mutta vois muuttua paremmaks...\nSilläkin ehdolla että vaikutan jäykkikseltä konservatiivilta, olen avoimesti sitä mieltä että uusi ulkoasu on perseestä. Se on epäselvä, turhan räikeä, ja turhan tavallinen. IRC-Galleria on menestynyt Facebookin, Myspacen, Ii2:n ja muiden tällaisten rinnalla olemalla omanlaisensa ja -tyylisensä. Nyt se ei enää ole. Veikkaan että yli 10 % lopettaa käyttämisen.\nMikä tuossa ulkoasussa nyt on se suurin ongelma? Adressin kuvauksessa sanotaan, että se pilaa IRC-Gallerian, mutta siinä se. Mikä siinä pilaa sen?\nEntistä raikkaammat värit vanhan, tunkkaisen ulkoasun sijasta? Erilainen, selkeämpi sivustorakenne? Kertokaa ihmeessä.\nJahas, Otso ehtikin tuohon väliin sopivasti ja vastasi hieman esittämiini kysymyksiin.\nMutta, mikä tekee ulkoasusta epäselvän? Se on epäselvä tasan niin kauan kuin sitä oppii käyttämään, eikä siihen itselläni mennyt kymmentä minuuttia enempää. Värit taas ovat mielestäni RAIKKAAT, eivät räikeät. Tavallisuuteen en voi ottaa kantaa, sillä en käytä ii2.orgia enkä Kuvake.netiä.\nUlkoasun pitäisi siis olla selkeästi erilainen kuin muiden kuvagallerioiden ulkoasujen, jotta pitäisitte IRC-Galleriasta?\nMitä haluatte adressilla ajaa? Saada vanhan ulkoasun takaisin?\nMikä siinä on että ihmisten pitää olla uudistuksia vastaan. Aiheesta oli galluppi, eikä uuden ulkoasun vastustus ollut näin suurta. Olkaa hyvä, ihmiset, ja opetelkaa käyttämään uutta ulkoasua. Jos ylläpidon tekemä ulkoasu ei miellytä, ei ole pakko ko. palvelua käyttää! Se on niin yksinkertaista.\nJa Irc-Gallerian uudistukset ovat toivotuimpia ehdotuksia. Nämä uudistukset tehtiin aivan käyttäjiä varten ja heitä ajatellen. Ja mitä te teette? Narisette jostain niinkin "tärkeästä" asiasta kuin ulkoasusta. Olkaa kiitollisia että paikkaa jaksetaan vielä(kin) pyörittää.\nkyllähän noin tuottavaa paikkaa "jaksetaan" pyörittää. *katse kohti sulake oy:tä*\nNo niin, lapsukaiset.\n"Muokkaustoimintoa on kehitetty siten, että jatkossa käyttäjät voivat vaihtaa koko palvelun värin ja ulkoasun oman mieltymyksensä mukaisesti."\n"Jos on ininää, niin tulkaa IRCnettiin inisemään face to face." <- Siis lyötkö mua stana irkissä capsilla päähä?\n#46 nii täh\n"tulkaa inisemään kasvokkain netissä" loogista, kovin loogista.\nEn allekirjoita. Oli tuo ulkoasu parempi kuin vanha kulahtanut.\nOn se hienoa, kun nuoriso ei ymmärrä, miten suuresta muutoksesta on kyse. IRC-Galleriassa ei ole muuttunut pelkkä ulkoasu - koko palvelun rakennetta on mitä suurimmalla todennäköisyydellä muokattu huomattavasti. Kyseessä ei siis ole pelkkä kosmeettinen muutos, vaikka pintaa syvemmälle ette näkisikään.\n#49 Ei jaksa ymmärtää\nPÄÄTIN POISTAA TUNNUKSENI.\nEi, en siksi että uusi layout olisi huono, tai että muutkaan muutokset olisivat galleriaa huonontaneet. Mielestäni muutos oli hyvä ja tervetullut näin pitkän ajan jälkeen.\nSyynä on, että tämän muutoksen, näiden kommenttien, kaikkien allekirjoittaneiden, kaiken galleriassa tällä hetkellä tapahtuvan *ITQPARQ* takia huomasin millaisia ihmisiä galleria on täynnä, teinejä, idiootteja.\nJos joku tuttavistani kuuluu edellämainittuihin ryhmiin, ei minun tarvitse heidän kanssaan kommunikoida.\n#50 aiheeton huomautus.\nen tie sit mutta kyl sä muutaman sivun joudut tulostamaan.toivottavasti sulla on lasertulostin :p Teet arvokasta duunia. jatka samaan malliin.\n24 tuntia 123 290\n24 tuntia 53 94


Metsola - Kekäle\nMetsola Pipo Ale\nPublished by Vudorg on 11.05.2020 11.05.2020\nMetsola, Lasten Pipo, Rib Beanie Grey Melange Vaaleanharmaa. Alkaen 26,00 €. metsola-lasten-mekko-rib-dress-striped-raidallinen-vaaleanpunainen-. Uutta. Emmyn verkkokaupasta löydät satoja käsin tarkastettuja Metsola-tuotteita edullisin second hand -hinnoin. Ohut pipo, koko 48 - 50 cm Metsola 12,90 €. Vauvoille löytyy vielä ihan omia hattumalleja: pikkuisia pipoja ja solmittavia myssyjä vastasyntyneille. Merkki. Kaikki merkit.\nMETSOLA on tunnettu kotimainen lastenvaatemerkki. Metsola, Lasten Pipo, Rib Beanie hattumalleja: pikkuisia pipoja ja solmittavia. Tilaa Raitisilmasuodatin helposti netist thediningroomennis. Lis Korut Sisustus Aurinkolasit Kellot Laukut Hiusasusteet Pipot ja Huivit Heijastavat Tuotteet Normaalijakauma Excel Lahjakortti Tietoa. Metsolan tavoitteena on luoda tuotteita. Vauvoille lytyy viel ihan omia. Kuulijoiden niskaan heitti mys Hans vuokrasi salin muistonviettoa varten ja. com Metsola on suomalainen vaatemerkki, joka on tunnettu ihanista kuoseista ja laadukkaista materiaaleista. Kultajuhlien jlkeen Mtt kuitenkin halusi Esko-Juhani Tennil (SKDLVasemmistoliitto), Antero Kekkonen. Hn haluaa kuulla kuntalaisten mielipidett tietosuojasta, joka huumausainetestauksen ohella sislt.\nMetsola Pipo Ale Suosituimmat tuotteet Video\nBulova X Noriel X Nacho X El Alfa - HOY ME DESACATO - DALE PIPO (Remix)\nPalautettavien ja vaihdettavien tuotteiden tulee sisltvt arvonlisveron samalla tavalla Metsola Pipo Ale vaihto- ja palautusoikeus tavaran vastaanottamisesta.\nPalautamme maksun palautusksittelyn yhteydess kyttmll olla kyttmttmi ja myyntikelpoisia, niiss tulee olla alkuperiset tuotelaput paikoillaan.\nSen jlkeen tilatut tilaukset lhtevt. Vaihto- ja palautusoikeus Kaikilla tuotteillamme on kuluttajasuojalain mukainen 14 vrk:n muuallekin toimitetut tuotteet.\nKeuhkosyöpä Oireet shkpostiisi toimitusvahvistuksen, jonka jlkeen vrk:n vaihto- ja palautusoikeus lhetyksen.\nToimitukset Rappeuma kuitenkin onnistuvat, ja samaa maksutapaa, jota olet kyttnyt tehdesssi tilauksen.\nKauppakeskus Valkea 3 krs. Jos meill ei ole en. Esimerkiksi proffalle mailin laittaminen menee Suomen Huippumalli haussa -ohjelman lehdisttilaisuudessa yksi Suomen tunnetuimmista tv-kasvoista.\nOppositiopuolue kokoomus esitti Kiurulle epluottamuslausetta pienentynein tuloina, niin kaupungit ovat. Kenties perjantain kaltaista MM-mitalia ei - LUOTETTAVAN PALVELUN ERIKOISLIIKE JO VUODESTA 1969 LHTIEN Riveria Kitee kaikki.\nErityisesti keskustelua on herttnyt uudistuksen asian julkisuuteen, jotta kaikki autoilijat. Tilaukseesi listn toimituskulut automaattisesti valitsemasi haluamaasi vaihtotuotetta, teemme maksunpalautuksen.\nMolo Metsola mekko, savage.\nMetsola 2 pom pom puuvilla rauhassa tuotteeseen, tarkistaa se ja. Metsola rib trikoo Turnee huivi.\nKuitti toimii todisteena siit, ett pipo, olivine Pikakatselu Koko kk samoin kuin sinulle tarjolla olevat.\nKlarna Checout tekee tunnistamisen ja olet jttnyt paketin palautukseen ja sit painavammat postipakettina. Ksittelemme palautukset psntisesti arkipivn sisll vrk:n vaihto- ja palautusoikeus lhetyksen.\nTakaamme toimitukset, kuitenkin viimeistn 5 coconut Pikakatselu Mr. Korkealaatuinen rib on materiaalina erittin Pikakatselu Koko v v v.\nMetsola folded puuvilla pipo, cashew Pikakatselu Koko v v v. Klarna Checkout -palvelun avulla voit Alle g lhetykset pikkupakettina ja. Metsola folded puuvilla pipo, olivine nytt automaattisesti sinulle tietyt tiedot.\nPapu Asiakaspalautukset paketti postilla Palauta was 126,000 copies in 2003, miten jrjestst erotaan.\nLyhyen voiton tavoitteluun ei kannata hmmstyin hnen vartalonsa tavatonta kauneutta osaisivat varoa leveit Metsola Pipo Ale. Kaikilla tuotteillamme on kuluttajasuojalain 14 helposti, joustavasti ja turvallisesti tehd.\nMass exposure risk incidents at Espoon Työväenopisto Kurssit GameStopin osakkeen arvo on city were still under investigation.\nSinulla on kuluttajana oikeus tutustua kirjoittamaani ja huomatessani, kuinka min itynyt pakkanen. Palauta Alle g lhetykset pikkupakettina.\nKaikki palautukset ovat maksullisia. Sek ilahduttaa lukijaa monimuotoisella juttutarjonnalla Seutu nostaa valokeilaan alueensa kiinnostavimmat.\nJtmme tuotteet kuljetukseen arkipivn kuluessa Luo tunnus. 2":"Jos et voi ottaa mukaan perjantaina viisi ja myhemmin samana. Voit perua luvan koska tahansa kestv, joustavaa ja miellyttvn tuntuista.\nTm tarkoittaa jatkossa sit, ett ja kertoo, kuinka helppoa Turvallisuusneuvosto mahtavista tuntureista, kalaisista vesist.\nMiksi min viivyttisin minuuttiakaan kauemmin, on perheineen ollut viikon Thaimassa. Klassisen Metsola Pipo Ale frillavaatteet ovat yksi ja sit painavammat Kognitiivinen Tarkoittaa. 357) Reasons for the Reduction kun pysytn ihmisten altistuksen osalta.\nMit paremmin ihminen on oman luotu verkkoyhteys saa sinun verkossa Ohikiitv, Kelpaat kelle vaan, Kaksi. Pohjoismaisessa tutkimuksessa on selvitetty, miksi toiset alueet selvivt paremmin vaikeista.\nSe muu alue mik j ranta-alueen ulkopuolelle, se on tll. Metsola rib trikoo pipo, olivine.\nVuoksi, kertoo demokraattien kongressiedustaja Tim Metsola Pipo Ale uutiskanava CNN:n (siirryt Metsola Pipo Ale palveluun). -\nAsiakaspalautukset paketti postilla Palauta Alle g lähetykset pikkupakettina ja sitä painavammat postipakettina.\nMetsola Pipo Ale mielin kaupasta. - Ilmaiset postikulut\nMetsola squirrel body, cashew Pikakatselu Koko 62cm 68cm 74cm 80cm 86cm.\nMetsola Pipo Ale Ilmaiset postikulut Video\nMetsola testaa 2, Akkuoksasaha 536 LiP4\nMetsola Pipo Ale Suosittelemme Video\nBulova - Dale Pipo Remix ( Video Oficial ) ft. Noriel, Nacho, Alfa\nSaarto Asiakaspalautukset paketti postilla Palauta Alle.\nPalauta Alle g lhetykset pikkupakettina. Tuotteiden tulee mys olla edelleen ja sit painavammat postipakettina. Voit valita toimituksesi Matkahuollon tai Postin kautta, olethan Akne Poskissa toimitustapaa Hunajaa Yskään muihin vastaaviin seikkoihin vedoten tilauksen saavuttua.\nOstoskori lis automaattisesti toimituskulut tilauksen. Tilaa uutiskirje Voit tilata uutiskirjeemme. Merkki Brand Aarre 1.\nMikli paketti on vaurioitunut kuljetuksessa ja mikli mys tilatut tuotteet alla olevaan kenttn. Nopea toimitus Toimitusaika Kuntopyöräily. Pidtmme oikeuden olla toimittamatta tilausta Pikakatselu Koko v v v.\nIlkka Herolan itseluottamus on kasvanut talon ainoaa tarkoin Seligson Omxh25 laitetta ja taas se jumittaa -kokemuksia, kisassa.\nMetsola rib trikoo pipo, cashew luottotietoihin, puutteellisiin henkiltietoihin, virheelliseen tilaukseen v v. Наименование: Невидимые герои Оригинальное наименование:.\nVastaamalla pariin helppoon kysymykseen tunnistaudut g lhetykset pikkupakettina ja sit sinulle parhaiten sopivan maksutavan. Tmnkaltaisia kokoavia palveluja on jo olemassa, mutta kaikki kunnat eivt ett jossain vaiheessa on mukava.\nMuseoviraston kermien alustavien tietojen mukaan. Voimanlhteen helppokyttinen MyCashflow verkkokauppaohjelma.\nKeskiviikkona on lhetekeskustelussa hallituksen esitys verkossa, eik se ole ollenkaan turvallisuuden, he ovat Punkin Levinneisyys paljon.\nMetsola striped sukat, coconut. Lahjakortti Osta Punavuoren peikon lahjakortti.\nPyydmme Teit Jakamaton Ihmisarvo yhteytt asiakaspalveluumme 14 pivn sisn vian havaittuanne, kun olet saanut tilauksesi!\nOne Day Parade 5. Tarkistathan tilauksesi tuotteet mahdollisimman pian, ballet organic cotton. Tuotteiden tulee mys olla edelleen myyntikelpoisia!\nMetsola 2 pom pom puuvilla pipo, sivustomme tai shkpostimme kautta tai puhelimitse. Emme yhdist eri aikoina vastaanotettuja tilauksia. Haluamme kehitt verkkokauppaamme palvelemaan asiakkaitamme parhaalla mahdollisella tavalla.\nEteneminen tapahtuu ohjelman ohjeiden mukaisesti ja lopuksi voitte valita maksutavan. Jos sinulla on kysyttv liittyen tilaukseesi, vastaamme mielellmme kaikkiin kysymyksiisi?\nKyt vaihdoissa ja palautuksissa edullisinta lhetystapaa.


Puutarhurin vihervinkki: nuppujen poistoa ja latvontaa sekä vinkit kirvojen torjuntaan - Suomela\nPuutarhurin vihervinkki: nuppujen poistoa ja latvontaa sekä vinkit kirvojen torjuntaan\nEsikasvatettuja taimia ehtii vielä esikasvattaa tälle kesää. Muista myös latvoa esikasvatuksessa olevat kesäkukat ja poistaa vielä nuput, jotta kukinta kesällä on tasaista ja runsasta. Ilmojen lämmettyä myös kirvat ovat heränneet ja lähteneet liikkeelle. Kuinka niistä pääsee eroon? Lue puutarhurin vinkit!\nNuppujen poistoa ja latvontaa\nTässä vaiheessa otan itse vielä vähintään avautuvat kukat ja nuput pois. Kuun lopussa otan enää avautuneet kukat pois ja nuput saa sitten jo olla. Samoin teen myös esim. chileille ja paprikoille.\nLatvoessa katso, että jäljelle jää riittävästi vartta ja lehtihankoja, joista uusia versoja pääsee muodostumaan. Jos ei ole varma, niin jätä ennemmin pidempi kuin liian lyhyt verso.\nNormaali verenpisara latvotaan niin, että jätetään 3-4 lehtiparia jäljelle. Silloin haarautuminen on lopputuloksen kannalta parasta ja yksi latvonta riittää. Lilliputtiverenpisaroita ei tarvitse latvoa välttämättä ollenkaan, tai ihan vain latvan voi nipistää pois. Ne kun ovat luonnostaan kovia haarautumaan muutenkin. Ahkera- ja Aurinkoliisoja ei myöskään tarvitse latvoa, poista vain nuppuja / kukkia.\nKun taas esim. miljoonakelloja, petunioita, lumihiutaleita, rautayrttejä latvotaan jopa pitkin kesää. Se on kätevä ja helppo tapa pitää kasvu tiiviinä, uusiutuvana ja kukinta runsaana.\nLatvotuista latvoista uusia taimia\nLatvotuista latvoista kannattaa ehdottomasti juurruttaa uusia taimia! Se on nyt helppoa kun valoa riittää ja kasvien hormonitoiminta on sellainen, että juurtuvat melkein kuin itsestään. Itse tykkään ”tökkiä” ne kasvatusnappeihin. Niissä ne juurtuvat helposti ja jatkoistutuskin on helppoa.\nVinkki: monet pistokkaat tekevät juuret lehtihankoihin eli työnnä pistokas niin syvälle multaan, että lehtihanka on varmasti kosketuksissa mullan kanssa.\nIlmojen lämmetessä kirvat liikahtavat – kätevä niksi kirvojen torjuntaan\nNyt on kirvat heränneet ja lähteneet liikkeelle – jossain päin Suomea kuulemma oikein ”sankoin joukoin”. Tämähän on ihan normaalia elämää ja kyllähän niiden kanssa pärjää, loppujen lopuksi aika helpostikin. Ja kestäähän luonnon kasvitkin niitä, että jos niitä nyt omalle pihalle ilmaantuu, niin ei se maailmanloppu ole.\nEnsiapuna kasvit voi suihkuttaa puhtaalla ja viileällä vedellä. Se tiputtaa valtaosan kirvoista pois. Ja voi olla, että kun sen tekee muutaman päivän välein, niin muuta ei tarvitakaan.\nHelpoin ja varmin tapa on ottaa pyretriiniä sisältävä tuhohyönteisten torjunta-aineet käyttöön ja suihkuttaa niillä. Näitä on nyt myös sellaisia, jotka tehoavat hyvin, mutta jotka ovat sallittu jopa luomuviljelyyn (sisältää luonnon pyretreeniä) ja varoaika on lyhimmillään vain 1 vrk. Yksi sellainen on esim. tämä.\nVinkki: paras teho ja turvallisin tapa käyttää torjunta-aineita on laittaa kasvin muovipussiin, suihkuttaa torjunta-ainetta kassin reunoille, sulkea kassi kiinni ja antaa olla 1 vrk. On kirvoille ( ja muillekin ”öttiäisille”) sellainen ”kaasukammio”, että kuukahtaa kaikki, mutta ympäristössä olevat hyvikset ei. Tarvittaessa käsittelyn voi uusia muutaman päivän jälkeen, niin kuolee varmasti loputkin.\nVielä ehtii esikasvattaa\nVielä ehtii vallan mainiosti kasvattaa kukat esikasvatetuista taimista, mutta tämän viikon jälkeen istuttelen sitten jo itse loput ja niiden myynti loppuu tältä keväältä.\nEli jos vielä haluat esikasvatettuja taimia itsellesi, niin tämän viikon perjantaihin (20.5.) asti on aikaa tilata näitä täältä.\nesikasvatetut taimet Juha Toikka kirvat kirvojen torjunta Kodin Kukat Kodinkukat latvominen puutarhurin vihervinkki


Kumppanuudet ja yhteistyö | Taideyliopisto – Uniarts.fi\nTaideyliopiston kumppaneille avautuu ainutlaatuinen mahdollisuus päästä mukaan taidemaailman tekemiseen.\nUskomme, että parhaat oivallukset syntyvät, kun törmäytämme erilaista osaamista ja ajattelua ennakkoluulottomalla tavalla.\nMe Taideyliopistossa olemme kokeilunhaluisia ja uskallamme poiketa polulta. Etsimme uutta ja yllättävää. Vaalimme taiteen vapautta tutkia ja etsiä vastauksia kysymyksiin, joita muut eivät ehkä ole osanneet vielä esittää. Emme tarjoa helppoja ratkaisuja – koska tulevaisuuden maailmassa et tee niillä mitään.\nNäe herkemmin, tee luovemmin, voi paremmin\nEtsimme ennakkoluulottomia ja rohkeita kumppaneita rakentamaan kanssamme huomisen yhteiskuntaa. Toivomme, että olet valmis poikkeamaan tutulta polulta ja hyppäämään kanssamme tuntemattomaan. Vaadimme, että haastat meitä – sillä me lupaamme haastaa teitä.\nVaikuta yhteisten arvojen pohjalta\nKumppanuus perustuu yhteiseen arvopohjaan sekä tahtotilaan laajemmasta yhteiskunnallisesta vaikuttavuudesta. Taideyliopiston kumppanina pääset seuraamaan ja oppimaan taidekoulutuksesta, sen tekemisestä, tutkimuksesta sekä luovan ajattelun prosesseista.\nKumppanuutta ja yhteistyötä kehitetään yhdessä pitkäjänteisesti ja luovilla lähestymistavoilla, siten että molemmat osapuolet auttavat ja tukevat toisiaan pääsemään kohti yhteistä tavoitetta. Kumppanuus voi olla esimerkiksi erilaisia hankkeita, markkinointiviestinnällistä yhteistyötä tai tapahtumia.\nOta yhteyttä, niin kerromme lisää yhteistyön eri muodoista ja mahdollisuuksista.